pythainlp/thai-wiki-dataset-v4 huggingface dataset:
วัดธรรมามูลวรวิหาร

วัดธรรมามูลวรวิหาร เดิมชื่อ วัดธรรมามูล อยู่เชิงเขาธรรมามูล ริมฝั่งซ้ายของแม่น้ำเจ้าพระยา ตำบลธรรมามูล อำเภอเมืองชัยนาท จังหวัดชัยนาท เป็นพระอารามหลวง
ประวัติ.
พระมหากษัตริย์ในสมัยสุโขทัยทรงสร้างวัดนี้บนเชิงเขาธรรมามูลด้านติดริมฝั่งแม่น้ำเจ้าพระยา วัดธรรมามูลวรวิหารเป็นวัดโบราณ เป็นที่ประดิษฐานพระพุทธรูป ทองสำริด ชื่อ หลวงพ่อธรรมจักร ปัจจุบันใช้ปูนหุ้มไว้ทั้งองค์ สมัยกรุงศรีอยุธยา มีการบูรณะวัด
ความสำคัญ.
น้ำในแม่น้ำเจ้าพระยา หน้าวัดธรรมามูลวรวิหาร น้ำตักที่หน้าวัดธรรมามูลวรวิหาร ใช้ทำเป็นน้ำอภิเษกจากจังหวัดชัยนาท
สิ่งสำคัญของวัดนี้ คือ พระพุทธรูปทองสำริด ประทับยืนปางห้ามญาติอันมีนามว่า "หลวงพ่อธรรมจักร" ศิลปะประยุกต์สมัยเชียงแสนตอนปลายถึงสุโขทัยตอนต้นผสมกับสมัยอยุธยา
น้ำอภิเษกจากจังหวัดชัยนาทมีอยู่ 2 แห่ง คือ น้ำตักที่หน้าวัดพระบรมธาตุ และน้ำตักที่หน้าวัดธรรมามูล
ประเพณี.
นมัสการหลวงพ่อธรรมจักร ในวันขึ้น 8 ค่ำ เดือน 6 และวันแรม 8 ค่ำ เดือน 11 ใช้มือตักน้ำในแม่น้ำเจ้าพระยาบริเวณหน้าวัด ประพรมตัว เพื่อความเป็นสิริมงคล ในงานมีมหรสพสมโภชน์ตามประเพณีนิยมทั่วไป ในอดีตเมื่อมีงานประเพณีนมัสการปิดทองคราวใด จะต้องมีงานแข่งเรือในลำน้ำหน้าวัดด้วย แต่ประเพณีนี้ได้ล้มเลิกไปเมื่อประมาณ พ.ศ. 2505
วิลาวัณย์ ชอบแต่ง

วิลาวัณย์ ชอบแต่ง ชื่อเล่น เมย์ นักเทนนิสหญิงของไทย มีอันดับโลกสูงสุด ประเภทเดี่ยว อันดับ 518 เมื่อปี 2548 และประเภทคู่ อันดับ 321 เมื่อปี 2549 เริ่มเล่นเทนนิสเมื่ออายุ 6 ปี
สถิติ.
ประเภทเดี่ยว.
ไอทีเอฟ.
รองชนะเลิศ.
<br clear="all">
ณัฐนิดา หลวงแนม

ณัฐนิดา หลวงแนม ชื่อเล่น จูน นักเทนนิสหญิงของไทย มีอันดับโลกสูงสุด ประเภทเดี่ยว อันดับ 290 เมื่อปี 2550 และประเภทคู่ อันดับ 557 เมื่อปี 2548
ณัฐนิดาเริ่มเล่นเทนนิสเมื่ออายุ 5 ปี ปัจจุบันอยู่ในการควบคุมฝึกสอนโดย พนมกร พลัดเชื้อนิล
วัดต้นโพธิ์ศรีมหาโพธิ

วัดต้นโพธิ์ศรีมหาโพธิ (อ่านว่า วัด-ต้น-โพ-สี-มหา-โพด) ตั้งอยู่ที่ ตำบลโคกปีบ จังหวัดปราจีนบุรี ภายในวัดต้นศรีมหาโพธิ์ มีต้นโพธิ์ที่เก่าแก่ที่สุดในประเทศไทย ที่เชื่อว่าเป็นต้นโพธิ์ที่เป็นหน่อจากต้นพระศรีมหาโพธิ์ สถานที่ตรัสรู้จากพุทธคยา ประเทศอินเดีย มีอายุกว่า 2,000 ปี ซึ่งนำเข้ามาปลูกเป็นต้นแรก ต้นโพธิ์ต้นนี้มีขนาดเส้นรอบวงของลำต้น 20 เมตร สูง 30 เมตร มีเส้นผ่านศูนย์กลาง 25 เมตร นอกจากนี้ยังมีพระเจดีย์ประธานของวัดที่จำลองแบบจาก เจดีย์พุทธคยา มีลายปูนปั้นรูปเทวดาซึ่งงดงามมากที่ผนังด้านนอกของห้องคูหาส่วนฐานพระเจดีย์ด้วย
ตำนาน.
กล่าวว่า พระเจ้าทวานัมปะยะดิษฐ์ เจ้าครองเมืองศรีมโหสถในสมัยขอมเรืองอำนาจทรงเลื่อมใสในพุทธศาสนา จึงได้ส่งคณะทูตเดินทางไปขอกิ่งต้นโพธิ์ที่พระพุทธเจ้าประทับเมื่อคราวตรัสรู้ จากเจ้าผู้ครองนครปาตุลีบุตร ประเทศอินเดีย แล้วนำกิ่งโพธิ์นั้นมาปลูกที่วัดต้นโพธิ์ศรีมหาโพธิ ถือว่าเป็นสัญลักษณ์ของจังหวัดปราจีนบุรี ในวันวิสาขบูชาจะมีงานนมัสการต้นพระศรีมหาโพธิ์
หนึ่งนัดดา วรรณสุข

หนึ่งนัดดา วรรณสุข ชื่อเล่น จิ๊บ นักเทนนิสหญิงของไทย มีอันดับโลกสูงสุด ประเภทเดี่ยว อันดับ 528 เมื่อปี 2549 
ประวัติ.
หนึ่งนัดดาเป็นบุตรของไทยทนุ - ภคนาภรณ์ วรรณสุข เริ่มเล่นเทนนิสเมื่ออายุ 5 ปี ปัจจุบัน อยู่ในการฝึกสอนของศุภกิจ ศิริบุตรวงษ์ โดยมีวิสุทธิ์ วัฒนสิน และเรวดี ศรีท้าว (วัฒนสิน) อดีตนักวิ่งทีมชาติไทย เป็นเทรนเนอร์ร่างกาย 
หนึ่งนัดดาเพิ่งจะชนะเลิศไอทีเอฟรายการที่ 2 ที่เมืองพูน (Pune) อินเดีย เมื่อวันที่ 11 พฤศจิกายน 2549 ซึ่งเป็นวันเกิดครบรอบ 17 ปี ของเธอ
*รายการแข่งขันของ ไอ.ที.เอฟ (ITF)
*รายการแข่งขันของ ไอ.ที.เอฟ (ITF)
ศาลหลักเมืองอุดรธานี

ศาลเจ้าหลักเมืองอุดรธานี หรือ ศาลเจ้าพ่อหลักเมืองอุดรธานี ตั้งอยู่บริเวณทุ่งศรีเมือง อำเภอเมือง จังหวัดอุดรธานี ได้เริ่มสร้างเสาหลักเมือง เมื่อปี พ.ศ. 2502 โดยได้ทำพิธีอัญเชิญดวงพระวิญญาณของ พลตรีพระเจ้าบรมวงศ์เธอกรมหลวงประจักษ์ศิลปาคม มาสิงสถิต ณ เสาหลักเมือง ซึ่งทำด้วยไม้คูณ และใต้เสาหลักเมืองมีแผ่นยันต์และมีแก้วแหวน เงิน ทอง ต่าง ๆ เป็นจำนวนมาก ตัวเสาหลักเมืองยาว 5 เมตร เศษ และฝังลึกลงไป 3 เมตร 
ในปี พ.ศ. 2542 ได้มีการสร้างศาลหลักเมืองหลังใหม่แทนหลังเดิมที่ทรุดโทรมไป ตัวอาคารศาลหลักเมืองเป็นแบบสถาปัตยกรรมอีสาน ศาลหลักเมืองหลังใหม่ตั้งอยู่ด้านหน้าของศาลหลักเมืองเดิม
วัดมัชฌิมาวาส (จังหวัดอุดรธานี)

วัดมัชฌิมาวาส เดิมชื่อ วัดโนนหมากแข้ง เป็นวัดของประชาชนทั่วไป ไม่ได้จำเพาะเจาะจงว่าเป็นวัดของตระกูลนั้น ของหมู่บ้านนั้น หรือของผู้นั้น แม้วัดนี้พระเจ้าบรมวงศ์เธอ กรมหลวงประจักษ์ศิลปาคม จะได้ทรงสร้างขึ้น แต่ก็ไม่มีชื่อของพระองค์ติดอยู่ในชื่อวัดเลย ได้ทรงตั้งชื่อว่า "วัดมัชฌิมาวาส" ซึ่งหมายความว่า เป็นศูนย์กลาง เป็นย่านกลางแห่งการสร้างความดี คำว่า "กลาง" ก็หมายความว่า "เป็นของทุกคน" เช่นคำว่า "ของกลาง" โดยที่เสด็จในกรม ทรงมอบให้เป็นสมบัติของประชาชนทุกคน ไม่ใด้จำเพาะเจาะจงเหมือนบางวัด ถึงกระนั้นก็ยังทรงมีพระทัยเป็นห่วงอยู่ เสมือนมารดา บิดาได้มอบทรัพย์มรดกให้แก่บุตรธิดาแล้วก็ยังเป็นห่วง คอยเอาใจใส่ สอดส่องดูแลอย่างสม่ำเสมอ เพื่อเป็นการแสดงออกซึ่งน้ำพระทัย เสด็จในกรมได้ส่งพระฉายาลักษณ์ (รูปถ่าย) ขนาด 24 นิ้ว แต่งตัวแบบอุบาสก นั่งเก้าอี้เต็มองค์ มาไว้ที่วัดมัชฌิมาวาส เมื่อวันที่ 29 พฤศจิกายน พ.ศ. 2466 ซึ่งทางวัดได้ตั้งประดิษฐานไว้ภายในพระอุโบสถ ประชาชนทั้งหลายได้ตอบสนองความตั้งพระทัยแห่งเสด็จในกรมด้วยดี โดยให้การทะนุบำรุงอุดหนุนค้ำจุนด้วยปัจจัยสี่ และให้ความร่วมมือร่วมใจตลอดมา ครั้นได้รับพระบรมราชานุญาตให้ยกเป็นพระอารามหลวงแล้ว ประชาชนก็ยิ่งให้ความอุปถัมภ์มากขึ้น
วัดมัชฌิมาวาส เป็นพระอารามหลวง ชั้นตรี ชนิดสามัญ สังกัดคณะสงฆ์มหานิกาย ตั้งอยู่เลขที่ 5 ถนนอุดรดุษฎี ตำบลหมากแข้ง อำเภอเมืองอุดรธานี จังหวัดอุดรธานี ได้รับพระราชทานวิสุงคามสีมา เมื่อวันที่ 27 มกราคม พ.ศ. 2437 ได้รับการสถาปนาขึ้นเป็นพระอารามหลวง เมื่อวันที่ 7 พฤษภาคม พ.ศ. 2507
ประวัติ.
พลตรี พระเจ้าบรมวงศ์เธอ กรมหลวงประจักษ์ศิลปาคม สมัยดำรงตำแหน่งเป็นข้าหลวงใหญ่ ผู้สำเร็จราชการ หัวเมือง ลาวพวน ได้ทรงสร้างวัดโนนหมากแข้ง (เคยเป็นวัดร้าง) แล้วมีภิกษุจำพรรษาอีกครั้ง เปลี่ยนชื่อใหม่เป็น วัดมัชฌิมาวาส เมื่อราว พ.ศ. 2436 พร้อมกับการสร้างเมืองอุดรธานีขึ้น
ก่อนจะมาเป็นวัดมัชฌิมาวาส วัดมัชฌิมาวาสเป็นวัดร้างมาก่อน ชื่อว่า วัดโนนหมากแข้ง แต่หลักฐานที่พอให้ทราบได้ว่าเป็นวัดร้างนั้น ก็มีอยู่ 2 อย่าง คือเจดีย์ศิลาแลงตั้งอยู่ที่โนน (เนิน) ประชาชนเล่าสืบกันมา ว่าเจดีย์นั้นได้ครอบ และมีพระพุทธรูปหินขาว ปางนาคปรก (ปัจจุบัน คือ หลวงปู่นาค) อยู่ภายในเจดีย์ ปัจจุบัน พระพุทธรูปหินขาว ปางนาคปรก ก็ได้นำมาประดิษฐานไว้ที่หน้าพระอุโบสถ ให้ชาวอุดรฯ และจังหวัดใกล้เคียงได้สักการบูชา กันมาจนถึงทุกวันนี้ และกลายเป็นพระพุทธรูปที่ขึ้นชื่อในเรื่องของความศักดิ์สิทธิ์คู่วัดมัชฌิมาวาสตลอดมา
สถานที่ตั้ง.
วัดมัชฌิมาวาส ตั้งอยู่บนเนื้อที่ทั้งหมด 15 ไร่ 1 งาน ถนนล้อมรอบทั้ง 4 ด้าน คือ ด้านทิศตะวันออก ติดกับถนนหมากแข้ง และถนนดุษฎี ด้านทิศใต้ ติดกับถนนวัฒนา ด้านทิศเหนือ ติดกับถนนโพนพิไสย อยู่ใกล้กับสถานที่ราชการหลายแห่ง คือ ใกล้ศาลจังหวัดอุดรธานี โดยห่างจากศาลจังหวัดอุดรธานทีเพียง 40 เมตรเท่านั้น ใกล้กับสถานีกาชาดที่ 9 และสาธารณสุขจังหวัด ประมาณ 30 เมตร ห่างจากศาลากลางจังหวัดประมาณ 120 เมตร ด้านหลังติดกับโรงเรียนเทคนิคอุดรธานี โดยห่างกันเพียง 30 เมตร ห่างจากสำนักงานเทศบาลเมืองอุดรธานี ประมาณ 250 เมตร และตั้งอยู่ในย่านกลางของคุ้มต่าง ๆ คือ คุ้มบ้านห้วย คุ้มบ้านโนน คุ้มหมากแข้ง คุ้มทุ่งสว่าง และคุ้มบ้านคอกวัว
มิเรอร์ไซต์

มิเรอร์ไซต์  ในอินเทอร์เน็ต คือไซต์ที่แสดงข้อมูล หรือเก็บข้อมูลแบบเดียวกันกับไซต์หลักของมัน มีหน้าที่เพื่อแบ่งเบาภาระการทำงานของไซต์หลัก อาจจะเป็นส่วนหนึ่งของไซต์หลัก หรือเป็นส่วนหนึ่งของไซต์อื่นก็ได้
สิ่งแวดล้อมสำหรับการพัฒนาแบบเบ็ดเสร็จ

สิ่งแวดล้อมสำหรับการพัฒนาแบบเบ็ดเสร็จ  คือ โปรแกรมประยุกต์ซอฟต์แวร์ซึ่งอำนวยความสะดวกให้แก่นักเขียนโปรแกรมคอมพิวเตอร์ในการพัฒนาซอฟต์แวร์ ซึ่งปรกติแล้วประกอบด้วย บรรณาธิกรณ์รหัสต้นทาง (source code editor) 1, โปรแกรมแปลโปรแกรม (compiler) หรือ โปรแกรมแปลคำสั่ง (interpreter) หรือทั้งสอง 1, เครื่องมือวางระบบอัตโนมัติ (build automation tools) 1 และ โปรแกรมตรวจแก้จุดบกพร่อง (debugger) 1
วัดพระธาตุศรีสองรัก

พระธาตุศรีสองรัก ตั้งอยู่ริมฝั่งแม่น้ำหมัน อำเภอด่านซ้าย จังหวัดเลย สร้างขึ้นสมัยสมเด็จพระไชยเชษฐาธิราช เมื่อปี พ.ศ. 2103 เสร็จในปี พ.ศ. 2106 
พระธาตุศรีสองรักสร้างขึ้นเพื่อให้เป็นสักขีพยานในการช่วยเหลือซึ่งกันและกันระหว่างกรุงศรีอยุธยา (สมัยสมเด็จพระมหาจักรพรรดิ) กับกรุงศรีสตนาคนหุต (ปัจจุบันคือเวียงจันทน์ ประเทศลาว)
กษัตริย์ทั้งสองพระองค์ทรงครองราชสมบัติ ตรงกับสมัยที่พม่าเรืองอำนาจ และมีการรุกรานดินแดนต่าง ๆ เพื่อขยายอำนาจ สมเด็จพระมหาจักรพรรดิและสมเด็จพระไชยเชษฐาธิราชจึงตกลงรวมกำลัง เพื่อต่อสู้กับพม่าจึงทรงกระทำสัตยาธิษฐานว่าจะไม่ล่วงล้ำดินแดนของกันและกัน และเพื่อเป็นที่ระลึกในการทำไมตรีต่อกัน จึงได้ร่วมกันสร้างพระธาตุศรีสองรักเพื่อเป็นสักขีพยาน ณ กึ่งกลางระหว่างแม่น้ำน่านและแม่น้ำโขง ซึ่งเป็นรอยต่อของทั้งสองราชอาณาจักร
นอกจากนี้ภายในวัดยังมีพระพุทธรูปปางนาคปรก ศิลปะล้านช้างทรงเครื่องอยุธยา หัวนาคปรกสร้างด้วยศิลา องค์พระพุทธรูปสร้างด้วยทองสำริด มีหน้าตักกว้าง 21 นิ้ว สูง 30 นิ้ว 
ทุกวันขึ้น 15 เดือน 6 ชาวอำเภอด่านซ้าย หรือ"ลูกผึ้งลูกเทียน" จะร่วมกันจัดงานสมโภชพระธาตุขึ้น โดยจะนำต้นผึ้ง มาถวายพระธาตุถือเป็นประเพณีอันศักดิ์สิทธิ์ที่เกิดขึ้นประจำทุกปี
ลีกเอิง

ลีกเอิง  เป็นลีกฟุตบอลสูงสุดของฟุตบอลในประเทศฝรั่งเศส โดยมีลีกรองลงมาคือ ลีกเดอ (League 2) ก่อตั้งในปี พ.ศ. 2475 (ค.ศ. 1932) อยู่ภายใต้การบริหารของสหพันธ์ฟุตบอลฝรั่งเศส โดยมีการเล่นต่อเนื่องมาทุกปียกเว้นในช่วงสงครามโลกครั้งที่ 2 โดยในอดีตจำนวนทีมที่เล่นในลีกเอิงจะเปลี่ยนไปมาระหว่าง 18 และ 20 ทีม ซึ่งปัจจุบันมีทีมทั้งหมด 20 ทีม และมีการเล่นในแบบการแข่งเหย้าและเยือน ทีมละ 38 นัด 
เมื่อจบฤดูกาล 2 ทีมอันดับสุดท้ายของตารางจะตกชั้นลงในเล่นในลีกเดอ และทีม2อันดับแรกจากลีกเดอจะเลื่อนขึ้นมา และทีมอันดับ 18 จากลีกเอิงจะต้องไปตัดสินรอดตกชั้นกับทีมอันดับ 3-6 ของลีกเดอที่ชนะเลิศเพย์ออฟขึ้นมา ทีมใดมีผลคะแนนเหย้าเยือนมากกว่า ได้อยู่บนลีกสูงสุดต่อไป ส่วน 3 ทีมที่อันดับดีสุดจะได้ผ่านเข้าไปเล่นในยูฟ่าแชมเปียนส์ลีก โดยสองทีมอันดับแรกจะผ่านเข้าไปรอในรอบแบ่งกลุ่ม(ทีมชนะเลิศได้อยู่โถ 1) ในขณะที่ทีมอันดับ 3 จะต้องแข่งรอบเพลย์ออฟอีกทีหนึ่ง ส่วนอันดับ 4 จะมีสิทธิเข้าไปเล่นในยูฟ่ายูโรปาลีก ตามอัตโนมัติ 
ทีมที่ชนะลีกเอิงมากที่สุดคือ ปารีแซ็ง-แฌร์แม็ง (Paris Saint-Germain) ชนะเลิศ 13 สมัย ในขณะที่ทีมชนะเลิศติดต่อกันมากที่สุดคือ ลียง (Olympique Lyonnais) ชนะเลิศ 7 สมัยติดต่อกัน ฤดูกาล (2002-2008)
เคลีก

เค-ลีก  เป็นลีกฟุตบอลอาชีพของประเทศเกาหลีใต้ ก่อตั้งในปี พ.ศ. 2526 จะมีการแข่งขันนัดเหย้าและเยือนโดยแข่งทั้งหมด 26 นัด เมื่อจบฤดูกาล ทีมหกอันดันแรกจะมาแข่งขันเพลย์ออฟเพื่อหาผู้ชนะเค-ลีก
ประวัติ.
ในปี พ.ศ. 2526 ได้มีการต่อลีกฟุตบอลระดับสูงสุด ในชื่อ ซูเปอร์ลีก โดยมีสมาชิกเพียง 5 สโมสร ซึ่งเป็นการแข่งขันของทีมอาชีพและทีมสมัครเล่น ต่อปีในปี 2537 สมาคมได้มีการปรับรูปแบบลีกใหม่และได้เปลี่ยนชื่อเป็นเค-ลีก และได้ขยายลีกที่มีสมาชิก 5 สโมสรเป็น 14 สโมสร
เคลีก (ฤดูกาล 2013).
สโมสรที่เข้าร่วม (2013).
<templatestyles src="Col-begin/styles.css"/>
ผู้เล่น.
<templatestyles src="Col-begin/styles.css"/>
ผู้เล่นต่างชาติชื่อดัง.
<templatestyles src="Col-begin/styles.css"/>
ถนนราษฎร์บูรณะ

ถนนราษฎร์บูรณะ (อักษรโรมัน: Thanon Rat Burana) เป็นถนน 6 ช่องทาง อยู่ฝั่งตรงข้ามแม่น้ำเจ้าพระยากับถนนพระรามที่ 3 เคยเป็นที่ตั้งของสำนักงานใหญ่ธนาคารกสิกรไทย ตั้งแต่ พ.ศ. 2538-2564 อีกทั้งยังมีสำนักงานเขตราษฎร์บูรณะและวัดราษฎร์บูรณะตั้งอยู่ด้วย 
ถนนราษฎร์บูรณะมีจุดเริ่มต้นจากสะพานเจริญนคร 8 (สะพานข้ามคลองดาวคะนอง) ผ่านวัดราษฏร์บูรณะ ทางแยกราษฏร์บูรณะ วัดแจ้งร้อน สิ้นสุดสะพานข้ามคลองบางพึ่งซึ่งเป็นเส้นแบ่งเขตระหว่างเขตราษฎร์บูรณะ กรุงเทพมหานคร กับอำเภอพระประแดง จังหวัดสมุทรปราการ หลังจากเข้าเขตจังหวัดสมุทรปราการแล้วจะเป็นถนนพระราชวีริยาภรณ์ซึ่งเหลือเพียง 2 ช่องทาง และไปสิ้นสุดที่ถนนนครเขื่อนขันธ์
ฉัตรชัย เปล่งพานิช

ฉัตรชัย เปล่งพานิช (เกิด 17 มกราคม พ.ศ. 2503) ชื่อเล่น นก เป็นนักแสดง ผู้จัดละคร ผู้กำกับ นักพากย์ชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
เกิดที่อำเภอไทรโยค จังหวัดกาญจนบุรี เป็นบุตรชายของ พล.ต.อ.ถวิล เปล่งพานิช (เสียชีวิตแล้ว) อดีตนายตำรวจมือปราบ อดีตรองผู้บังคับการตำรวจภูธรภาค 3 กับนางแสงมณี เปล่งพานิช ชีวิตวัยเด็กต้องย้ายที่อยู่ตามอาชีพราชการของบิดา เข้าเรียนหนังสือในชั้นอนุบาลที่โรงเรียนอนุบาลกาญจนบุรี ชั้นประถมศึกษาที่โรงเรียนสตรีวรนาถ แล้วไปต่อที่โรงเรียน ภ.ป.ร. ราชวิทยาลัย ในพระบรมราชูปถัมภ์ จนจบมัธยมศึกษาตอนปลายและระดับปริญญาตรี ภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์
วงการบันเทิง.
ฉัตรชัย เข้าสู่วงการบันเทิงครั้งแรก จากการชักชวนของ เพิ่มพล เชยอรุณ โดยแสดงนำในภาพยนตร์เรื่อง "ระย้า" ในปี พ.ศ. 2524 และก็มีผลงานออกมาเรื่อย ๆ แต่ผลงานที่ส่งให้มีชื่อเสียงเป็นที่รู้จักโดยทั่ว คือ "ตี๋ใหญ่" ละครโทรทัศน์ในปี พ.ศ. 2528 ผลงานการแสดงที่เด่น ๆ เช่น "สารวัตรเถื่อน", "แต่ปางก่อน", "ปริศนา" ในปี พ.ศ. 2530 " สี่แผ่นดิน " ในปี พ.ศ. 2534 เป็นต้น โดยมีดาราคู่ขวัญในการแสดงคือ จริยา แอนโฟเน่, ลลิตา ศศิประภา
ชีวิตส่วนตัว.
ทางด้านชีวิตส่วนตัว สมรสกับสินจัย เปล่งพานิช (หงษ์ไทย) นักแสดงหญิงชื่อดังที่ร่วมงานกันในภาพยนตร์เรื่อง "สายสวาทยังไม่สิ้น" เมื่อวันที่ 2 เมษายน พ.ศ. 2531 มีลูกชายและลูกสาว 3 คนคือ กัน สิทธิโชค เปล่งพานิช (เกิด: พ.ศ. 2531), บอม ฑิชากร เปล่งพานิช (เกิด: พ.ศ. 2534) และ ดอม พีรดนย์ เปล่งพานิช (เกิด: พ.ศ. 2535)
เขื่อนปากมูล

เขื่อนปากมูล เป็นเขื่อนในจังหวัดอุบลราชธานีกั้นแม่น้ำมูล อยู่ห่างจากแม่น้ำมูลและแม่น้ำโขงไปทางตะวันตกประมาณ 5.5 กิโลเมตร ก่อสร้างโดยการไฟฟ้าฝ่ายผลิตแห่งประเทศไทย โดยได้รับการสนับสนุนจากธนาคารโลก โดยมีค่าก่อสร้างทั้งสิ้น 240 ล้านดอลลาร์สหรัฐ สร้างเสร็จในปี พ.ศ. 2537 
ในเมื่อ 2510 สำนักงานพลังงานแห่งชาติ หรือปัจจุบันคือ กรมพัฒนาและส่งเสริมพลังงาน (พพ.) มีดำริที่จะพัฒนาแหล่งน้ำแหล่งนี้ โดยได้รับความร่วมจากรัฐบาลฝรั่งเศส ได้ทำการสำรวจและศึกษาโครงการพัฒนาลุ่มแม่น้ำมูลตอนล่าง และกำหนดที่ตั้งตัวเขื่อนไว้ที่บริเวณแก่งตะนะ ซึ่งห่างจากปากแม่น้ำขึ้นมา 4 กิโลเมตร
เมื่อปี 2522 การไฟฟ้าฝ่ายผลิตแห่งประเทศไทย (กฟผ.) ก็ได้รับโครงการนี้ไปดำเนินการต่อ และได้ศึกษาเพิ่มเติมก็รู้ว่าประโยชน์ที่จะได้รับนั้นคุ้มค่า แต่ผลดระทบที่สำคัญของโครงการนี้คือ การโยกย้ายที่อยู่ของประชากรในแถบนั้นถึง 4,000 หลังคาเรือน ทำให้ต้องชะลอโครงการไว้ก่อน
ในปี 2528 การไฟฟ้าฝ่ายผลิตแห่งประเทศไทย (กฟผ.) ได้มีการทบทวนโครงการอีกครั้ง โดยย้ายที่ตั้งตัวเขื่อนมาทางเหนือน้ำประมาณ 1.5 กิโลเมตร และลดระดับการกักเก็บน้ำลง เพื่อให้ประชากรได้รับผลกระทบน้อยที่สุด และผลสรุปในปี 2532 มีประชากรได้รับผลกระทบรวม 903 ราย เป็นผลกระทบต่ออาคารบ้านเรือนรวม 248 หลังคาเรือน ซึ่งลดลงจากปี 2522 เป็นอย่างมาก
ในภาคอีสานนั้นต้องรับไฟจากส่วนกลาง และต้องซื้อจากการไฟฟ้าของลาวด้วย ทำให้ระบบของภาคอีสานไม่มั่งคง และฟุ่มเฟือย จึงจำเป็นต้องเร่งสร้างแหล่งผลิตไฟฟ้าในภาคอีสานขึ้น เพื่อสร้างความมั่นคงให้กับโรงไฟฟ้าของภาค
โครงการนี้จัดอยู่ในแผนการพัฒนาไฟฟ้าของการไฟฟ้าฝ่ายผลิตแห่งประเทศไทย (กฟผ.) ตามแผนพัฒนาเศรษฐกิจและสังคมแห่งชาติฉบับที่ 6 (2530–2534) ซึ่งคณะรัฐมนตรีได้มีมติอนุมัติให้ก่อสร้างโรงไฟฟ้าพลังน้ำเขื่อนปากมูลที่จังหวัดอุบลราชธานี เมื่อวันที่ 15 พฤษภาคม 2533
การไฟฟ้าฝ่ายผลิตแห่งประเทศไทย (กฟผ.) ได้เริ่มดำเนินการก่อสร้างในเดือนมิถุนายน 2533 และเสร็จสมบูรณ์ในเดือนพฤศจิกายน 2537 ตามกำหนดการที่ตั้งไว้
ผลกระทบการก่อสร้าง.
โครงการสร้างเขื่อนปากมูลนี้ถูกวิพากษ์วิจารณ์อย่างมากเนื่องจากมีผลกระทบต่อการทำประมงในแม่น้ำมูลเนื่องจากตัวเขื่อนขวางการเดินทางของปลาในฤดูวางไข่ เพราะตั้งปิดประตูเขื่อนไม่เช่นนั้นไม่สามารถให้กำลังการผลิตกระแสไฟฟ้าอย่างพอเพียง ได้แก้ไขคือ คือเปิดประตูเขื่อน "สุดบาน" ปีละ 4 เดือนในฤดูปลาวางไข่ 
ปี 2550 มีมติให้รักษาระดับน้ำในแม่น้ำมูลไว้ที่ 106–108 เมตร/ระดับน้ำทะเลปานกลาง (ม.รทก.) จึงต้องปิดประตูเขื่อน และชาวบ้านได้เข้ามาประท้วงกดดัน ครม.พิจารณาเปิดเขื่อนปากมูล
ทั้งนี้การไฟฟ้าฝ่ายผลิตแห่งประเทศไทยได้จ่ายเงินเป็นค่าเวนคืนมากกว่า 1,500 ล้านบาท รวมทั้งชดเชยค่าสูญเสียรายได้จากการประมงอีกกว่า 500 ล้านบาท
แต่ยังมีปัญหาการจ่ายเงินชดเชยแก่ชาวบ้านไม่ครบถ้วน 
ผลกระทบอีกอย่างหนึ่งของเขื่อนนี้ก็คือ เกิดน้ำท่วมในพื้นที่กว้าง 117 ตารางกิโลเมตร และทำให้ประชาชนประมาณ 3,000 ครอบครัวต้องอพยพ ทั้งนี้มีผู้ได้รับผลกระทบทั้งสิ้นประมาณ 25,000 คน และด้วยเหตุนี้จึงเกิดการชุมนุมประท้วงที่ทำเนียบรัฐบาลอยู่เป็นระยะ
จอห์น บี. วอตสัน

จอห์น โบรดัส วอตสัน (9 มกราคม ค.ศ. 1878 – 25 กันยายน ค.ศ. 1958) เป็นนักจิตวิทยาชาวอเมริกัน ผู้ก่อตั้งพฤติกรรมนิยม วอตสันทำวิจัยเกี่ยวกับพฤติกรรมสัตว์ นำมาซึ่งการตั้งแขนงวิชาพฤติกรรมศาสตร์ในวิชาจิตวิทยา เขายังเป็นผู้ทำการทดลอง "หนูน้อยอัลเบิร์ต" ซึ่งเป็นที่ถกเถียงและวิพากษ์วิจารณ์กันอย่างกว้างขวาง
ชีวิตช่วงแรก.
จอห์น โบรดัส วอตสัน เกิดในแทรเวเลอส์เรสต์ รัฐเซาท์แคโรไลนา เป็นบุตรชายของพิกเกนส์ บัตเลอร์ และ เอ็มมา (สกุลเดิม โร) วอตสัน แม่ของเขา เอ็มมา เป็นคนที่ศรัทธาในนิกายโปรเตสแตนต์ที่เคร่งครัด พ่อของเขา พิกเกนส์ เป็นคนติดเครื่องดื่มแอลกอฮอล์ เขาทิ้งครอบครัวไปอาศัยอยู่กับหญิงชาวอินเดียสองคน ขณะวอตสันอายุ 13 ปี ด้วยความที่ครอบครัวของเขาขัดสนเงิน แม่ของเขาจึงขายฟาร์มที่มีอยู่ และย้ายไปอาศัยอยู่ในกรีนวิลล์ รัฐเซาท์แคโรไลนา เพื่อให้วอตสันมีโอกาสที่จะประสบความสำเร็จ การย้ายจากหมู่บ้านชนบทที่ห่างไกลไปยังกรีนวิลล์ พิสูจน์ให้เห็นว่ามันสำคัญมากสำหรับวอตสัน โดยการให้โอกาสเขาได้สัมผัสกับความหลากหลายของคนประเภทต่าง ๆ ซึ่งเขายังนำใช้ศึกษาทฤษฎีในด้านจิตวิทยา 
วอตสันผ่านหลักสูตรดั้งเดิมที่มหาวิทยาลัยเฟอร์แมน ระหว่างที่กำลังศึกษาอยู่นั้น เขามองตัวเองว่า "ไม่เป็นมิตร" และมีเพื่อนน้อย และถือว่าตัวเองเป็นนักเรียนที่น่าสงสารคนหนึ่ง คนอื่น ๆ มักเรียกเขาว่าเป็นเด็กขี้เกียจที่ไม่ยอมเชื่อฟัง หลังจากนั้น เขาศึกษาต่อด้านปรัชญาที่มหาวิทยาลัยชิคาโก ตามคำแนะนำของกอร์ดอน มัวร์ อาจารย์ในมหาวิทยาลัยเฟอร์แมน แต่ต่อมาเขาผิดหวังในการสอนของจอห์น ดูอี จึงหันมาทำงานด้านจิตวิทยาสัตว์ และได้รับปริญญาเอกในปี ค.ศ. 1903 วอตสันทำงานเป็นอาจารย์ที่มหาวิทยาลัยจอนส์ฮอปกินส์ ในปี ค.ศ. 1908 จนในเดือนตุลาคม ค.ศ. 1920 เขาถูกไล่ออกเพราะไปมีความสัมพันธ์ลับ ๆ กับโรซาลี เรย์เนอร์ (Rosalie Rayner) นักศึกษาระดับบัณฑิตศึกษาของเขา วอตสันหย่ากับภรรยาและแต่งงานกับโรซาลีในปี ค.ศ. 1921
ชิบะ ไคเอ็น

ชิบะ ไคเอ็น (; โรมาจิ: "Shiba Kaien") ตัวละครในการ์ตูนญี่ปุ่นเรื่องเทพมรณะ (ฺBLEACH) เป็นยมทูต รองหัวหน้าหน่วย 13 แห่ง "13 หน่วยพิทักษ์"
ลักษณ์/อุปนิสัย.
ชิบะ ไคเอ็น เป็นตัวละครที่ออกแนวนักเลงนิดๆ หน้าตาของเขาเกือบจะเหมือนกับ "คุโรซากิ อิจิโกะ" แต่มีผมสีดำ นอกจากนี้นิสัยของทั้งคู่ยังคล้ายกันจนน่าประหลาดด้วย แม้เขาออกจะเป็นคนง่ายๆและเหมือนจะชอบทำตามใจตนเอง แต่ก็อ่อนโยนในหลายๆครั้งเช่นกัน และที่สำคัญคือเขาจะให้ความเอาใจใส่กับ"คุจิกิ ลูเคีย"มากเป็นพิเศษ
ที่หน้าของชิบะ ไคเอ็น เหมือนกับคุโรซากิ อิจิโกะ นั้นเพราะพ่อของอิจิโกะ คุโรซากิ อิชชิน เป็นคนของตระกูลชิบะ
ประวัติ.
ชิบะ ไคเอ็น เป็นคนของตระกูลชิบะซึ่งเป็น 1 ใน 4 ตระกูลขุนนางชั้นสูงในโซลโซไซตี้ มีพี่น้องด้วยกันอีกสองคนคือ "ชิบะ คูคาคุ" กับ "ชิบะ กันจู" และเขาก็มีภรรยาอยู่อีกคนหนึ่ง นาม "มิยาโกะ" ซึ่งเป็นยมทูตในหน่วยเดียวกัน แม้จะเป็นรองหัวหน้า แต่ก็ต้องรับหน้าที่การบัญชาการหน่วยแทน "อุคิทาเกะ จูชิโร่" ผู้เป็นหัวหน้าที่ป่วยกระเสาะกระแสะอยู่ 
แต่เมื่อภรรยาของเขาถูกฆ่าโดยฮอลโล่ว์ ทำให้เขาตามล่าฮอลโล่ว์ตนนั้นจนตนเองต้องเสียท่าโดนทำลายดาบฟันวิญญาณและโดนฮอลโลว์ตนนั้นเข้าสิงและเข้าทำร้ายลูเคียกับอุคิทาเกะ และในที่สุดเขาก็ต้องสิ้นชีพด้วยน้ำมือของลูเคียไปพร้อมกับฮอลโล่ว์ในตัวของเขา ทำให้ตำแหน่งรองหัวหน้าของหน่วย 13 ว่างลงไป
บทบาท.
ภาคโซลโซไซตี้.
ไคเอ็นปรากฏในความคิดของ"คุจิกิ เบียคุยะ"ในช่วงหลังจากที่การต่อสู้กับคุโรซากิ อิจิโกะจบสิ้นลงด้วย ทำให้เขารู้สึกตัวได้ถึงการกระทำของตนและได้ปรากฏอีกครั้งในความคิดของ"คุจิกิ ลูเคีย"ตอนที่กำลังจะโดนประหาร
ภาคฮูเอโก้มุนโด้.
ไคเอ็นปรากฏตัวในคราบของการพรางตัวแทนของอาร์โรนีโร่ อัลลูเอรี่ เอสปาด้าลำดับที่ 9 และปรากฏในรูปของความทรงจำของลูเคีย โดยในความทรงจำของลูเคียไคเอ็นได้พูดคำหนึ่งเพื่อเตือนสติลูเคียจนทำให้เธอตาสว่าง
เจฟฟ์ โกลด์บลุม

เจฟฟ์ โกลด์บลุม  มีชื่อเต็มว่า เจฟฟรีย์ ลินน์ โกลด์บลุม (Jeffrey Lynn Goldblum) เกิดเมื่อวันที่ 22 ตุลาคม พ.ศ. 2495 (ค.ศ. 1952) ที่เมืองพิทท์สเบิร์ก รัฐเพนซิลเวเนีย 
ผลงานดัง ๆ ที่สร้างชื่อเสียง ได้แก่
ทับหลังนารายณ์บรรทมสินธุ์ของปราสาทพนมรุ้ง

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ทับหลังนารายณ์บรรทมสินธุ์ของปราสาทพนมรุ้ง เป็นโบราณวัตถุที่มีชื่อเสียงมากที่สุดของไทย ที่เชื่อว่าถูกโจรกรรมไปเมื่อราวปี พ.ศ. 2503 ในช่วงสงครามเวียดนาม และถูกนำไปจัดแสดงอยู่ที่สถาบันศิลปะชิคาโก ในรัฐอิลลินอย ประเทศสหรัฐอเมริกา แต่ในที่สุดชาวไทยนำโดยรัฐบาล และ หม่อมเจ้าสุภัทรดิศ ดิศกุล ก็ได้ทับหลังชิ้นนี้คืนมาในปี พ.ศ. 2531
ประวัติ.
ในปี พ.ศ. 2508 กรมศิลปากรพบชิ้นส่วนบางชิ้นของทับหลัง ที่ร้านขายของเก่าย่านราชประสงค์จึงได้ยึดคืนมา ต่อมาในปี พ.ศ. 2516 ศาสตราจารย์ ม.จ. สุภัทรดิศ ดิศกุล ขณะดำรงตำแหน่งคณบดีคณะโบราณคดี มหาวิทยาลัยศิลปากร และ ดร. ไฮแรม วูดเวิร์ด จูเนียร์ อดีตอาสาสมัครสันติภาพ ที่เคยสอนในมหาวิทยาลัยศิลปากร ได้ไปพบทับหลังนารายณ์บรรทม สินธุ์ชิ้นนี้ ที่สถาบันศิลปะ นครชิคาโก ประเทศสหรัฐอเมริกา และทรงมีหนังสือแจ้งอธิบดีกรมศิลปากรอย่างเป็นทางการว่าควรจะขอกลับคืน จนกระทั่งในปี พ.ศ. 2531 ขณะที่การบูรณะปราสาทหินพนมรุ้งใกล้จะเสร็จเรียบร้อย มีการรื้อฟื้นเรื่องการขอคืนทับหลังขึ้นมาใหม่ ซึ่งครั้งนี้ได้รณรงค์กันอย่างกว้างขวาง ทั้งในกรุงเทพมหานคร ต่างจังหวัด ชาวไทยที่อาศัยอยู่ในนครชิคาโกรวมทั้งชาวอเมริกันและชาติอื่น ๆ ได้ให้การสนับสนุน
จังหวัดบุรีรัมย์ ซึ่งมีรองศาสตราจารย์วันชัย วัฒนกุล อธิการบดีวิทยาลัยครูบุรีรัมย์ เป็นประธาน อาจารย์เทียนชัย ให้ศิริกุล และ ผู้ช่วยศาสตราจารย์ วิสุทธิ์ ภิญโญวาณิชกะ เป็น เลขาฯ ร่วมกับข้าราชการ พ่อค้าประชาชน และนักเรียนนักศึกษา กว่า 15,000 คนได้ชุมนุมกันเพื่อเรียกร้องขอทับหลังคืน โดยทำหนังสือถึงเอกอัครราชทูตสหรัฐประจำประเทศไทย ผ่านผู้ว่าราชการจังหวัดบุรีรัมย์ นายพร อุดมพงษ์
จนกระทั่งเมื่อวันที่ 9 พฤศจิกายน พ.ศ. 2531 สถาบันศิลปะ นครชิคาโก ได้ส่งทับหลังนารายณ์บรรทมสินธุ์ กลับคืนสู่ประเทศไทย ในพระนามของศาสตราจารย์ ม.จ. สุภัทรดิศ ดิศกุล ทับหลังจะถึงสนามบินดอนเมืองในวันที่ 10 พฤศจิกายน พ.ศ. 2531 โดยสายการบินยูไนเต็ดแอร์ไลน์
รายละเอียดของงาน.
ที่ทับหลังของมณฑปด้านทิศตะวันออกปราสาทประธาน เป็นภาพนารายณ์บรรทมสินธุ์ โดยพระนารายณ์บรรทมตะแคงขวาเหนือพญาอนันตนาคราชซึ่งทอดตัวอยู่เหนือมกรอีกต่อหนึ่งท่ามกลางเกษียรสมุทร มีก้านดอกบัวผุดขึ้นจากพระนาภีของพระองค์ มีพระพรหมประทับอยู่เหนือดอกบัวนั้น พระนารายณ์ทรงถือ คฑา สังข์ และจักรไว้ในพระหัตถ์หน้าซ้าย พระหัตถ์หลังซ้ายและพระหัตถ์หลังด้านขวาตามลำดับ ส่วนพระหัตถ์หน้าขวารองรับพระเศียรของพระองค์ ทรงมงกุฎรูปกรวย กุณฑล กรองศอ และทรงผ้าจีบเป็นริ้ว มีชายผ้ารูปหางปลาซ้อนกันอยู่ 2 ชั้น ด้านหน้าคาดด้วยสายรัดพระองค์ มีอุบะขนาดสั้นห้อยประดับ มีพระลักษณมีชายาพระองค์ประทับนั้นอยู่ตรงปลายพระบาท
จีซิป

จีซิป  เป็นโปรแกรมบีบอัดข้อมูล เขียนโดย ฌอน-ลูป เกลลี (Jean-loup Gailly) และ มาร์ค แอดเลอร์ (Mark Adler) เวอร์ชันแรก 0.1 เผยแพร่เมื่อ 31 ตุลาคม พ.ศ. 2535 เวอร์ชัน 1.0 ออกตามมาเมื่อกุมภาพันธ์ พ.ศ. 2536
รูปแบบไฟล์.
gzip อาศัยขั้นตอนวิธีชื่อ DEFLATE ซึ่งผสมผลาน LZ77 กับรหัสฮัฟแมน DEFLATE ออกแบบมาแทนที่ LZW และขั้นตอนวิธีบีบอัดข้อมูลอื่นที่มีปัญหาเรื่องสิทธิบัตร ทำให้ใช้โปรแกรมเช่น compress ได้จำกัด
คำว่า gzip ยังนิยมเรียกรูปแบบไฟล์ที่สร้างโดยโปรแกรม gzip ซึ่งประกอบด้วย
ถึงแม้ว่าไฟล์รูปแบบนี้สามารถเก็บไฟล์หลายไฟล์ต่อ ๆ กัน gzip มักถูกใช้บีบเพียงไฟล์เดียว โดยไฟล์ต่าง ๆ จะถูกรวมเข้าด้วยกันก่อนโดยใช้โปรแกรม tar แล้วค่อยบีบอัดไฟล์ที่ได้ด้วย gzip ไฟล์ที่ได้มักใช้นามสกุล .tar.gz หรือ .tgz และนิยมเรียกว่า "compressed tarball"
gzip เป็นไฟล์คนละชนิดกับ ZIP ซึ่งใช้ขั้นตอนวิธี DEFLATE เช่นเดียวกัน ZIP สามารถเก็บไฟล์หลายไฟล์ในตัวมันเองโดยไม่ต้องพึ่งโปรแกรมอื่นแต่ก็ไม่ได้ขนาดเล็กเท่าการบีบโดยใช้ tar และ gzip เนื่องจาก ZIP บีบข้อมูลแต่ละไฟล์แยกจากกัน แต่ gzip สามารถใช้ข้อมูลที่ซ้ำซ้อนระหว่างไฟล์มาเป็นประโยชน์ในการบีบ
ขั้นตอนวิธีใน gzip ยังออกมาในรูปของไลบรารีชื่อ zlib ซึ่งสนับสนุนรูปแบบไฟล์ gzip และรูปแบบเฉพาะของมันเองที่ชื่อ zlib stream รูปแบบ zlib stream, DEFLATE และ gzip กำหนดโดยมาตรฐาน RFC 1950, RFC 1951 และ RFC 1952 ตามลำดับ
เนื่องจากส่วนหัวไฟล์ gzip มีวันที่และเวลาที่สร้าง ในการเปรียบเทียบข้อมูลในไฟล์สองไฟล์ว่าเหมือนกันหรือไม่จำเป็นต้องใช้โปรแกรม zcmp หรือ zdiff ถึงจะได้ผลที่ถูกต้อง
โปรแกรมสำหรับคลายข้อมูลที่บีบโดย gzip เรียกว่า gunzip
การใช้งานอื่น.
ในโพรโทคอล HTTP รุ่น 1.1 ยอมให้เว็บเบราว์เซอร์ดึงข้อมูลจากเซิร์ฟเวอร์ในรูปไฟล์บีบอัด ในมาตรฐานระบุไว้สองชนิด คือ รูปแบบ gzip (มีส่วนหัวและส่วนท้ายไฟล์ด้วย) และ deflate (ไม่มีส่วนหัวและท้าย)
โปรแกรมอื่น.
ตั้งแต่ช่วงประมาณปี 2540 เป็นต้นมา ผู้คนหันมาใช้โปรแกรม bzip2 แทนที่ gzip มากขึ้น โปรแกรม bzip2 ใช้ขั้นตอนวิธี block-sorting สามารถบีบไฟล์ได้เล็กกว่าแต่ต้องใช้หน่วยความจำและการประมวลผลมากขึ้นถึง 4 เท่า ไฟล์ที่ผ่านโปรแกรม tar และ bzip2 มักมีนามสกุล .tar.bz2
AdvanceCOMP เป็นโปรแกรมอีกตัวที่ใช้ขั้นตอนวิธี DEFLATE และสร้างไฟล์รูปแบบ gzip แต่สามารถบีบได้มากกว่าโปรแกรม gzip เดิม
อี แฮ-ว็อน

อี แฮ-ว็อน (เกาหลี: ; ฮันจา: ; อาร์อาร์: "I Hae-won"; เอ็มอาร์: "Yi Hae-wŏn"; 24 กุมภาพันธ์ พ.ศ. 2462 – 8 กุมภาพันธ์ พ.ศ. 2563) เป็นพระราชนัดดาในจักรพรรดิโคจง ภายหลังเธอตั้งตนเองเป็นรัชทายาทที่ได้รับสมมุติของประเทศเกาหลีแย้งกับอี ว็อน ซึ่งเป็นโอรสบุญธรรมของอี กู ผู้ได้รับการยอมรับจากสมาคมราชสกุลอีในการเป็นผู้นำราชวงศ์และได้รับการแต่งตั้งไปก่อนหน้า อี แฮ-ว็อน เสียชีวิตในเดือนกุมภาพันธ์ ค.ศ. 2020 ด้วยอายุ 100 ในบ้านของเธอที่เมืองฮานัม จังหวัดคย็องกี
ประวัติ.
อี แฮ-ว็อนเกิดเมื่อวันที่ 24 กุมภาพันธ์ พ.ศ. 2462 ณ พระราชวังซาดง เคโจ เป็นพระธิดาของเจ้าชายอี คัง  กับคิม ซู-ด็อก  ต่อมาคือเจ้าหญิงท็อกอิน  ด้วยความที่พระบิดามีสนมจำนวนมาก อี แฮ-ว็อนจึงมีพี่น้องร่วมบิดาจำนวน 21 คน เธออาศัยอยู่ภายในพระราชวังอุนฮย็อน และเข้ารับการศึกษาที่โรงเรียนมัธยมศึกษาคย็องกีเมื่อ พ.ศ. 2479
อี แฮ-ว็อนสมรสกับอี ซึง-กยู มีบุตรชายด้วยกัน 3 คน กับบุตรสาวอีก 1 คน ภายหลังสามีถูกทางการเกาหลีเหนือลักพาตัว
การอ้างสิทธิ์ในราชบัลลังก์.
หลังการสิ้นพระชนม์ของอี กู พระโอรสในมกุฎราชกุมารอึยมินเมื่อปี พ.ศ. 2548 ทางสมาคมราชสกุลอีจึงมีมติเลือกอี ว็อน พระโอรสของอี กับ  ดำรงตำแหน่งเป็นผู้นำราชวงศ์เมื่อวันที่ 16 กรกฎาคม พ.ศ. 2548 แต่ทว่าหลังจากหนึ่งปี อี แฮ-ว็อนได้จัดพิธีราชาภิเษกตนเองเป็นจักรพรรดินีแห่งเกาหลีเมื่อวันที่ 29 กันยายน พ.ศ. 2549 เธอกล่าวว่า "เราคือทายาทที่ถูกต้อง ไม่ว่าใครจะพูดเช่นใดก็ตาม" และ "เราเกิดจากชายาที่ได้รับการรับรองตามธรรมเนียม…เราจะฟื้นฟูจารีตของราชวงศ์ขึ้นมาอีกครั้ง" ทั้งนี้การจัดพิธีราชาภิเษกนี้ไม่ได้รับการยอมรับจากรัฐบาลเกาหลีใต้ หรือแม้แต่สมาคมราชสกุลอีเองก็ไม่รับรองการจัดพิธีนี้
บริสเบน

บริสเบน ("-bən") เป็นเมืองหลวงและเมืองที่มีประชากรหนาแน่นที่สุดของรัฐควีนส์แลนด์ อีกทั้งเป็นเมืองที่มีขนาดใหญ่อันดับที่ 3 ของประเทศออสเตรเลียและโอเชียเนีย มีจำนวนประชากรประมาณ 2.6 ล้านคน บริสเบนเป็นเมืองที่อยู่ติดกับมหาสมุทรแปซิฟิก และมีแม่น้ำบริสเบน (Brisbane River) ไหลผ่านบนที่ราบระหว่างมอร์ทันเบย์ (Moreton Bay) กับเทือกเขาเกรตดิไวดิง (Great Dividing Range) ส่วนชื่อเมืองตั้งขึ้นเพื่อเป็นเกียรติแก่ เซอร์โทมัส บริสเบน (Sir Thomas Brisbane). บริสเบนได้รับเลือกให้เป็นเมืองเจ้าภาพโอลิมปิกฤดูร้อน 2032 และพาราลิมปิกฤดูร้อน 2032
การท่องเที่ยวและการพักผ่อน.
การท่องเที่ยวมีบทบาทสำคัญต่อเศรษฐกิจของบริสเบน โดยเป็นจุดหมายปลายทางที่นิยมอันดับสามสำหรับนักท่องเที่ยวต่างชาติรองจากซิดนีย์และเมลเบิร์น
นอกเขตตัวเมือง บริสเบนมีสถานที่ท่องเที่ยวและจุดหมายปลายทางมากมาย เช่น มหาวิทยาลัยควีนส์แลนด์ในเซนต์ลูเซีย โรงบ่มไวน์ซีร์โรเมตในเมาท์คอตตอน แทงกาลูมาบนเกาะมอร์ตัน เขตอนุรักษ์โคอาล่าโลนไพน์ในฟิกทรีพ็อกเก็ต อีทสตรีท (ตลาดอาหารกลางคืน) ในฮามิลตันเหนือ ฟอร์ตลิตตัน และเมาท์คูทตา (รวมถึงเขตอนุรักษ์เมาท์คูทตา จุดชมวิวเมาท์คูทตา สวนพฤกศาสตร์เมาท์คูทตา) อีกทั้งยังมีสวนและหอดูดาวเซอร์โทมัสบรีสเบนซึ่งเป็นสถานที่ยอดนิยมสำหรับการเดินเล่นและการเดินทางเพื่อออกผจญภัยในพืชพันธุ์ต่างๆ
อ่าวมอร์ตันและอุทยานทางทะเลก็เป็นจุดท่องเที่ยวยอดนิยมเช่นกัน โดยบนสามเกาะหลักคือ มอร์ตอนไอส์แลนด์, นอร์ธสแตรดบรอคไอส์แลนด์ และบรีบีไอส์แลนด์ สามารถเดินทางไปได้โดยเรือเฟอร์รี่ ซึ่งมีชายหาดสำหรับโต้คลื่นและรีสอร์ทที่เป็นที่นิยม รีสอร์ทแทงกาลูมาบนมอร์ตอนไอส์แลนด์ได้รับความนิยมจากการให้อาหารปลาโลมาป่าตอนกลางคืนและการล่องเรือชมวาฬที่ยาวนานที่สุดในออสเตรเลีย
ทางตอนใต้และตอนเหนือของบริสเบนคือ โกลด์โคสต์และซันไชน์โคสต์ตามลำดับ ที่มีหาดทรายที่มีชื่อเสียงสำหรับการว่ายน้ำและโต้คลื่นในออสเตรเลีย อีกทั้งยังเป็นจุดพักผ่อนยอดนิยมสำหรับทริปวันเดียวและสุดสัปดาห์ของชาวบริสเบน
รอบ ๆ บริสเบนมีอุทยานแห่งชาติหลายแห่งซึ่งเป็นสถานที่ยอดนิยมสำหรับการเดินป่าและการเดินทางแคมปิ้ง อุทยานแห่งชาติดากิลาร์ครอบคลุมแนวชายแดนตะวันตกเฉียงเหนือของบริสเบนในหุบเขาดากิลาร์และมีจุดเดินป่าที่นิยม เช่น เมาท์เนโบ, แคมป์เมาท์เทน, เมาท์เพลเซ็นท์, เมาท์กลอเรียส, เมาท์แซมซัน, และเมาท์เมอี อุทยานแห่งชาติกลาเฮ้าส์เมาท์เทนส์ตั้งอยู่ทางเหนือของเขตเมืองในเทือกเขากลาเฮ้าส์เมาท์เทนส์ระหว่างบริสเบนและชายฝั่งซันไชน์
สภาพอากาศ.
ภูมิอากาศของเมืองบริสเบนจัดอยู่ในกลุ่มเขตกึ่งร้อนชื้น (humid subtropical climate) มีอุณหภูมิเฉลี่ยทั้งปีอยู่ที่ 16-25 องศาเซลเซียส และบริสเบนได้รับแสงแดดโดยเฉลี่ย 8 ชั่วโมงต่อวันตลอดทั้งปี จึงทำให้บริสเบนเป็นเมืองที่มีอากาศอบอุ่นทุกฤดู โดยมีอยู่ 4 ฤดูกาล ได้แก่ ฤดูร้อน (ธ.ค.-ก.พ.), ฤดูใบไม้ร่วง (มี.ค.-พ.ค.), ฤดูหนาว (มิ.ย.-ส.ค.), ฤดูใบไม้ผลิ (ก.ย.-พ.ย.)
นิโคลัส เคจ

นิโคลัส เคจ  มีชื่อจริงว่า "นิโคลัส คิม คอปโปลา" (Nicholas Kim Koppola) เกิดเมื่อวันที่ 7 มกราคม พ.ศ. 2507 (ค.ศ. 1964) ที่เมืองลองบีช รัฐแคลิฟอร์เนีย เป็นนักแสดงชาวอเมริกัน เป็นบุตรชายของศาสตราจารย์ ออกัส ฟลอยด์ คอปโปลา (น้องชายของฟรานซิส ฟอร์ด คอปโปลา ผู้กำกับชื่อดัง) นิโคลัส เคจจบสาขาภาพยนตร์และการแสดง จาก มหาวิทยาลัยแคลิฟอร์เนีย (UCLA) 
ชีวิตส่วนตัวของนิโคลัส เคจ เขาแต่งงานมาห้ารอบแล้ว เขาเคยมีบุตรชายนอกสมรสที่ชื่อ เวสตัน คอปโปลา เคจ (Weston Coppola Cage) ซึ่งเกิดในปี 1990 กับนักแสดงสาว คริสตินา ฟูลตัน เขาเคยใช้ชีวิตคู่กับ แพทริเซีย อาร์เควตต์ ถึงหกปีก่อนเลิกราและ ต่อมาแต่งงานกับ ลิซ่า มารี เพรสลีย์ ทายาทคนเดี่ยวอดีตราชาร็อกแอนด์โรลอย่าง เอลวิส เพรสลีย์ และมารดาของนักแสดงสาว ไรลีย์ คีโอ แต่เพียงสี่เดือนก็หย่า เคจได้แต่งงานกับ หญิงสาวอดีตเสิร์ฟซูชิชาวอเมริกันเชื้อสายเกาหลี ชื่อว่า อลิซ คิม โดยมีบุตรชายหนึ่งคนชื่อ แคล-เอล เคจ (Kal-El Coppola Cage) ได้รับการชื่อตามชื่อเกิดของซูเปอร์แมน เกิดในปี 2005 แต่ในภายปี 2016 ทั้งคู่หย่าร้างกัน เคจได้แต่งงานครั้งที่สี่กับแฟนสาวชาวญี่ปุ่น ชื่อว่า เอริกะ โคอิเคะ ช่างแต่งหน้าสาวชาวญี่ปุ่น แต่เพียงสี่วันทั้งคู่ก็หย่าร้างอีก ปัจจุบัน เคจได้แต่งงานครั้งที่ห้ากับ ริโกะ ชิบาตะ หญิงสาวชาวญี่ปุ่นรุ่นน้องของเขาในปี 2021 และในปี 2022 เขามีลูกสาวหนึ่งคนกับภรรยาคนปัจจุบันของเขาที่ชื่อ ออกัสต์ ฟรานเซสกา เคจ (August Francesca Cage) ซึ่งเกิดในเดือนกันยายน ค.ศ. 2022
แดเนียล เครก

แดเนียล รอตัน เครก ซีเอ็มจี  (เกิดวันที่ 2 มีนาคม ค.ศ. 1968) เป็นนักแสดงชาวอังกฤษ เขาได้รับชื่อเสียงในระดับนานาชาติจากการรับบทเป็นเจมส์ บอนด์ในภาพยนตร์ชุดบอนด์ ตั้งแต่ "007 พยัคฆ์ร้ายเดิมพันระห่ำโลก" (2006) จนถึง "007 พยัคฆ์ร้ายฝ่าเวลามรณะ" (2021)
หลังเครกฝึกฝนที่ โรงละครเยาวชนแห่งชาติ ในลอนดอนและจบการศึกษาจาก โรงเรียนดนตรีและการละครกิลด์ฮอลล์ ในปี ค.ศ. 1991 เขาเริ่มต้นอาชีพของเขาด้วยการแสดงบนเวที เขาปรากฏตัวครั้งแรกในภาพยนตร์แนวดรามาเรื่อง "เดอะพาวเวอร์ออฟวัน" (1992) และภาพยนตร์แนวครอบครัวเรื่อง "อะคิดอินคิงอาเทอร์สคอร์ต" (1995) เขาได้รับบทบาทที่โดดเด่นในละครชุด "เอาเออร์เฟรนส์อินเดอะนอร์ท" (1996) เขาได้รับบทบาทในภาพยนตร์แนวย้อนยุคเรื่อง "อลิซาเบธ ราชินีบัลลังก์เลือด" (1998), ภาพยนตร์แนวโลดโผนเรื่อง "ลาร่า ครอฟท์ ทูมเรเดอร์" (2001), ภาพยนตร์แนวอาชญากรรมระทึกขวัญเรื่อง "ดับแค้นจอมคนเพชฌฆาต" (2002), และ "คนอย่างข้า ดวงพาดับ" (2004), เช่นเดียวกับภาพยนตร์แนวดรามาประวัติศาสตร์เรื่อง "มิวนิค" (2005)
"007 พยัคฆ์ร้ายเดิมพันระห่ำโลก" เป็นภาพยนตร์รีบูตของแฟรนไชส์บอนด์ ฉายเมื่อเดือนพฤศจิกายน ค.ศ. 2006 ได้รับการตอบรับเป็นอย่างดีจากนักวิจารณ์และทำให้เครกได้รับการเสนอชื่อในรางวัลแบฟตา สาขานักแสดงนำชายยอดเยี่ยม นอกเหนือจากบทบอนด์แล้ว เครกยังแสดงในภาพยนตร์แนวแฟนตาซีเรื่อง "อภินิหารเข็มทิศทองคำ" (2007), ภาพยนตร์แนวดรามาเรื่อง "วีรบุรุษชาติพยัคฆ์" (2008), ภาพยนตร์แนวไซไฟตะวันตกเรื่อง "สงครามพันธุ์เดือด คาวบอยปะทะเอเลี่ยน" (2011), ภาพยนตร์แนวระทึกขวัญลึกลับเรื่อง "พยัคฆ์สาวรอยสักมังกร" (2011), ภาพยนตร์แนวโจรกรรมเรื่อง "แผนปล้นลัคกี้ โชคดีนะโลแกน" (2017) และภาพยนตร์แนวตลกลึกลับ "ฆาตกรรมหรรษา ใครฆ่าคุณปู่" (2019) โดยภาพยนตร์เรื่องดังกล่าวทำให้เขาได้รับการเสนอชื่อในรางวัลลูกโลกทองคำ สาขานักแสดงนำชายยอดเยี่ยม - ภาพยนตร์แนวเพลงหรือตลก
ทิโมธี ดอลตัน

ทิโมธี เลเนิร์ด ดอลตัน เลกเกตต์ (เกิดวันที่ 21 มีนาคม ค.ศ. 1946) เป็นนักแสดงชาวอังกฤษ เขาเริ่มต้นอาชีพของเขาด้วยการแสดงละครเวที ก่อนที่จะเปิดตัวในภาพยนตร์ด้วยการแสดงเป็น พระเจ้าฟีลิปที่ 2 แห่งฝรั่งเศส ในภาพยนตร์แนวดรามาประวัติศาสตร์เมื่อปี ค.ศ. 1968 เรื่อง "ราชันใจเพชร" เขาได้รับชื่อเสียงระดับนานาชาติในฐานะนักแสดงคนที่สี่ที่แสดงเป็นสายลับ เจมส์ บอนด์ ในภาพยนตร์ชุดบอนด์ของ อีออนโปรดักชันส์ โดยเขาแสดงใน "007 พยัคฆ์สะบัดลาย" (1987) และ "007 รหัสสังหาร" (1989) นอกจากนี้ เขายังแสดงในภาพยนตร์เรื่อง "แฟลช กอร์ดอน ผ่ามิติทะลุจักรวาล" (1980), "เหิรทะลุฟ้า" (1991), "ลูนี่ย์ ทูนส์ รวมพลพรรคผจญภัยสุดโลก" (2003), "โปลิศ โคตรแมน" (2007) และ "ทริปลวงโลก" (2010) ดอลตันแสดงเป็น นายโรเชสเตอร์ ในละครโทรทัศน์ของบีบีซีเรื่อง "เจน แอร์" (1983), เรตต์ บัตเลอร์ ในละครชุดสั้นของซีบีเอสเรื่อง "สการ์เลตต์" (1994), ราสซิลอน ในละครชุดแนวไซไฟผจญภัยของบีบีซีวันเรื่อง "ดอกเตอร์ฮู" (2009–2010), เซอร์ มัลคอล์ม เมอร์เรย์ ในละครแนวสยองขวัญเรื่อง "เพนนีเดรดฟูล" (2014–2016) และ เดอะชีฟ ในละครชุดแนวตลก-ดรามาของ ดีซียูนิเวิร์ส / เอชบีโอแม็กซ์ เรื่อง "ดูม พาโทรล" (2019–ปัจจุบัน)
ดนตรีเชมเบอร์

ดนตรีเชมเบอร์  หมายถึง ดนตรีจากวงดนตรีขนาดเล็กที่เหมาะสำหรับบรรเลงในห้อง เป็นดนตรีที่มีผู้บรรเลงน้อยคนตั้งแต่ 2–3 คน หรืออย่างมาก 5–9 คน เพลงที่ใช้สำหรับวงดนตรีเชมเบอร์มักจะเป็นเพลงบรรเลง (instrumental music)
วงดนตรีเชมเบอร์.
นิยมใช้บรรเลงที่ห้องโถงที่ไม่ใหญ่มากนักมีชื่อเรียกตามแบบต่าง ๆ กันออกไปตามจำนวนผู้บรรเลงดังนี้ 
เพลงที่ใช้บรรเลงในวงนี้เป็นบทประพันธ์แบบสั้น ๆ ต้องการแสดงความโดดเด่น เทคนิคต่าง ๆ ในการบรรเลงและการประสานเสียงของเครื่องดนตรีที่บรรเลงร่วมกัน ส่วนใหญ่นิยมใช้เครื่องดนตรีประเภทเครื่องสายเป็นสำคัญ
เรคยาวิก

เรคยาวิก (IPA: ˈreiːcaˌviːk) เป็นเมืองหลวงของประเทศไอซ์แลนด์ และเป็นเมืองหลวงที่ตั้งอยู่ใกล้กับขั้วโลกเหนือมากที่สุด โดยตั้งอยู่ไม่ไกลจากเส้นอาร์กติกเซอร์เคิลมากนัก ทำเลที่ตั้งอยู่ทางด้านตะวันตกเฉียงใต้ของประเทศไอซ์แลนด์ ด้านมุมล่างของอ่าว Faxaflói ซึ่ง Ingolfur Arnarson ชาวนอร์ดิค เป็นผู้อพยพคนแรกที่มาตั้งรกรากที่เรคยาวิกในปี พ.ศ. 1413 เมื่อเรคยาวิกกลายเป็นเมืองที่เป็นศูนย์กลางทางการค้าและธุรกิจการประมง จึงได้มีการก่อตั้งให้เป็นเมืองหลวงในปี พ.ศ. 2329 ปัจจุบันเขตเมืองมีประชากรประมาณ 120,000 คน ประกอบด้วย 7 เทศบาลนครซึ่งรวมเทศบาลนครเรคยาวิกด้วย
วัดโมลีโลกยารามราชวรวิหาร

วัดโมลีโลกยารามราชวรวิหาร หรือชื่อเดิมว่า วัดท้ายตลาด ตั้งอยู่บริเวณพระราชวังเดิม แขวงวัดอรุณ เขตบางกอกใหญ่ กรุงเทพมหานคร เป็นพระอารามหลวงชั้นโท ชนิดราชวรวิหาร เป็นวัดที่สร้างในสมัยอยุธยา ไม่ปรากฏนามผู้สร้าง และเหตุที่เรียกว่าวัดท้ายตลาดเนื่องจากอยู่ต่อจากตลาดเมืองธนบุรี ปัจจุบันชาวบ้านยังนิยมเรียกชื่อนี้อยู่
ในสมัยธนบุรี วัดนี้เป็นวัดในเขตพระราชฐาน จึงไม่มีพระสงฆ์อยู่ตลอดช่วงรัชกาล ในรัชกาลที่ 3 ได้รับการปฏิสังขรณ์ใหม่ทั่วทั้งพระอาราม และทรงเปลี่ยนนามใหม่ว่า "วัดโมลีโลกยสุธาราม" ภายหลังมาเรียกกันว่า "วัดโมลีโลกยาราม" วัดโมลีโลกยารามเป็นสำนักเรียนพระปริยัติธรรมแผนกบาลีที่มีผู้สอบได้เปรียญธรรมมากเป็นระดับต้น ๆ ของประเทศ สิ่งก่อสร้างสำคัญประกอบด้วย
ลำดับเจ้าอาวาสวัดโมลีโลกยารามราชวรวิหาร.
วัดโมลีโลกยารามราชวรวิหาร มีเจ้าอาวาสมาแล้วทั้งสิ้น 13 รูป ได้แก่
วัล คิลเมอร์

วัล เอ็ดเวิร์ด คิลเมอร์ (31 ธันวาคม ค.ศ. 1959 – 1 เมษายน ค.ศ. 2025) เป็นนักแสดงชาวอเมริกัน ตอนแรกเป็นนักแสดงละครเวที ภายหลังมีชื่อเสียงเป็นนักแสดงนำในภาพยนตร์หลายประเภท เช่น คอเมดี, นาฏกรรม, แอกชันผจญภัย, ตะวันตก, ย้อนยุค, อาชญากรรม, นิยายวิทยาศาสตร์ และแฟนตาซี ภาพยนตร์ที่คิลเมอร์ปรากฏทำรายได้มากกว่า 3.8 พันล้านดอลลาร์สหรัฐทั่วโลก ใน ค.ศ. 1992 Roger Ebert นักวิจารณ์ภาพยนตร์ กล่าวว่า "หากมีรางวัลสำหรับพระเอกที่ไม่ได้รับการกล่าวขานมากที่สุดในยุคของเขา คิลเมอร์ก็ควรได้รับรางวัลนั้น"
ใน ค.ศ. 2015 คิลเมอร์ได้รับการวินิจฉัยเป็นมะเร็งกล่องเสียง ภายหลังเข้ารับการผ่าตัดหลอดลม ซึ่งทำให้เส้นเสียงของเขาได้รับความเสียหาย ทำให้เขาพูดได้ลำบากมาก นอกจากนี้ เขายังเข้ารับการทำเคมีบำบัดและเจาะคอสองครั้ง และเสียชีวิตด้วยโรคปอดบวมใน ค.ศ. 2025 เขาเผยแพร่หนังสือบันทึกความทรงจำของตัวเองชื่อ "I'm Your Huckleberry: A Memoir" (2020) และสารคดีเรื่อง "Val" (2021) ทั้งสองเรื่องให้รายละเอียดเกี่ยวกับอาชีพการงานและปัญหาสุขภาพของนักแสดงผู้นี้
ชีวิตช่วงต้นและการศึกษา.
วัล เอ็ดเวิร์ด คิลเมอร์เกิดในวันที่ 31 ธันวาคม ค.ศ. 1959 ที่ลอสแองเจลิส รัฐแคลิฟอร์เนีย โดยเป็นลูกชายคนที่ 2 จากลูกชายทั้งหมด 3 คนของเกลดีส สวาเนตต์ (#เปลี่ยนทาง; ค.ศ. 1928–2019) กับยูจีน ดอร์ริส คิลเมอร์ (ค.ศ. 1921–1993) แม่ของเขามีเชื้อสายสวีเดน ส่วนพ่อมีเชื้อสายไอริช เยอรมัน และเชโรกี พ่อแม่หย่ากันตอนเขาอายุ 8 ขวบใน ค.ศ. 1968 ใน ค.ศ. 1970 แม่ของเขาสมรสกับวิลเลียม เบอร์นาร์ด ลีช  ปู่ของคิลเมอร์เป็นนักเหมืองทองที่รัฐนิวเม็กซิโก ใกล้กับชายแดนรัฐแอริโซนา คิลเมอร์ได้รับการเลี้ยงดูด้วยความเชื่อแบบ Christian Science ซึ่งเขายังคงความเชื่อนั้นตลอดชีวิตส่วนใหญ่ ใน ค.ศ. 1977 เวสลีย์ (ค.ศ. 1961–1977) น้องชายของคิลเมอร์ที่เป็นโรคลมชัก จมในจากุซซี่ตอนอายุ 16 ปี
เขาเข้าเรียนที่แชตส์เวิร์ธไฮสกูลในเวลาเดียวกันกับ Kevin Spacey แฟนสาวในไฮสกูลของเขาคือ Mare Winningham เขาเป็นบุคคลที่มีอายุน้อยที่สุดในเวลานั้นที่เข้าเรียนในแผนกละครของ Juilliard School ซึ่งเขาเป็นสมาชิกของ Group 10
ชีวิตส่วนตัว.
คิลเมอร์เป็นผู้มีความเชื่อแบบ Christian Scientist ตลอดทั้งชีวิต และเมื่อเขาได้รับการวินิจฉัยว่าเป็นมะเร็งกล่องเสียง เขาอ้างถึงเรื่องนี้ในหนังสือพิมพ์เป็น "ข้อเสนอแนะว่าเป็นมะเร็งลำคอ" โดยเลือกที่จะไม่เชื่อมโยงตัวเองกับการวินิจฉัยดังกล่าวโดยชัดเจน เขาเข้ารับการบำบัดด้วยเคมีบำบัดที่แนะนำทั้ง ๆ ที่ขัดต่อหลักศาสนาของเขาโดยอาศัยเหตุผลเกี่ยวกับลูกชายลูกสาว เช่น ลูก ๆ ไม่เห็นด้วยเกี่ยวกับวิธีการรักษาตามศาสนา, ลูก ๆ กลัว และการต้องอยู่ห่างจากลูกหากใช้วิธีตามศาสนา
สมุทร ศิษย์นฤพนธ์

สมุทร ศิษย์นฤพนธ์ อดีตแชมป์โลกคนที่ 11 ของไทย มีชื่อจริงว่า วัชรชัย ศรประเสริฐ เกิดเมื่อวันที่ 17 พฤษภาคม พ.ศ. 2502 ที่อำเภอดุสิต จังหวัดพระนคร
แชมป์ OPBF.
สมุทร เริ่มฝึกมวยไทยกับครูประทีป โชคดี ใช้ชื่อว่า "เกรียงไกร สิงห์อิตาเลียน" ในขณะที่น้ำหนักยังไม่ถึง 100 ปอนด์ แต่ทว่าการชกมวยไทยไม่ประสบความสำเร็จ แพ้มากกว่าชนะ จึงเปลี่ยนมาชกในแบบสากล โดยมี ส.ท.พัฒน์ บุญเปี่ยมใจ เป็นผู้ฝึกสอน และเปลี่ยนชื่อเป็น "มหาสมุทร ศิษย์นฤพนธ์" ต่อมา พ.อ.บรรจุ อ่องแสงคุณ โปรโมเตอร์ประจำเวทีราชดำเนินเห็นฟอร์มการชกเข้า จึงให้การสนับสนุน จนได้ครองแชมป์ 105 ปอนด์ของเวที และเปลี่ยนชื่อเป็น "สมุทร ศิษย์นฤพนธ์" 
พ.ศ. 2529 OPBF จัดตั้งแชมป์รุ่น 105 ปอนด์ขึ้น เฉลิมพงษ์ เชี่ยวสกุลที่เป็นกรรมการจัดอันดับในขณะนั้นผลักดันสมุทรขึ้นเป็นรองอันดับ 1 ได้ชิงแชมป์สหพันธ์มวยภาคตะวันออกไกลและแปซิฟิก (OPBF) รุ่นนี้ที่ว่าง ที่กรุงโตเกียว ประเทศญี่ปุ่นสมุทรชนะคะแนนนักมวยชาวญี่ปุ่นไปได้ด้วยคะแนนขาดลอย ต่อจากนั้นได้ป้องกันตำแหน่งแชมป์ OPBF นี้ได้ถึง 4 ครั้งด้วยกัน 
แชมป์โลกคนที่ 11.
ต่อมา พ.อ.บรรจุ อ่องแสงคุณ ได้นำสถาบันสหพันธ์มวยนานาชาติ (IBF) เข้ามาในเมืองไทย และตำแหน่งแชมป์โลกรุ่น 105 ปอนดฺยังว่างอยู่ เนื่องจาก ลี คยุงยุน นักมวยเกาหลีใต้สละแชมป์ไป จึงผลักดันให้สมุทรขึ้นชิงแชมป์ที่ว่างอยู่นี้กับ พริตตี้ บอย ลูกัส นักมวยชาวฟิลิปปินส์ ที่เวทีมวยราชดำเนิน สมุทรชนะ TKO ลูคัสได้ไปในยกที่ 11 เนื่องจากลูคัสคิ้วแตกเป็นแผลยาว
แชมป์โลกผู้อาภัพ.
หลังจากเป็นแชมป์โลกแล้ว ชื่อของสมุทรค่อนข้างอับเฉาไม่โด่งดังเหมือนแชมป์โลกยุคเดียวกันอย่างสด จิตรลดา หรือ เขาค้อ - เขาทราย แกแล็คซี่ สมุทรป้องกันตำแหน่งแชมป์ไว้ได้อีก 2 ครั้ง ด้วยการชนะ ฮวาง อิน เคียว นักมวยชาวเกาหลีใต้ ที่เวทีราชดำเนิน และเสมอกับ นีโก โทมัส นักมวยชาวอินโดนีเซีย ที่อินโดนีเซีย และในการป้องกันตำแหน่งครั้งที่ 3 พบกับนีโก โทมัส คู่ปรับเดิมอีก คราวนี้ปรากฏว่า สมุทรเป็นฝ่ายแพ้คะแนนไป รวมเวลาครองตำแหน่งแชมป์โลกด้วยระยะเวลาสั้น ๆ เพียง 1 ปี กับ 3 เดือน หลังจากเสียแชมป์โลกไปแล้ว สมุทร ก็แขวนนวมทันที และรับราชการเป็นทหารชั้นประทวน ที่กรมการขนส่งทหารบก (สข.ทบ.) สะพานแดง เขตบางซื่อ
นีโก โทมัส

นีโก โทมัส นักมวยสากลชาวอินโดนีเซีย เกิดเมื่อ 10 มิถุนายน พ.ศ. 2509 สถิติการชก 57 ครั้ง ชนะ 29 (น็อก18) เสมอ 5 แพ้ 23
ประวัติ.
โทมัสเป็นบุตรคนที่ 12 จากทั้งหมด 16 คน ของจูเลียนัส โทมัสและเฮเลนา โทมัส เริ่มหัดมวยตั้งแต่อายุ 5 ปีกับพี่ชาย ชาร์ลส์ โทมัส ที่เป็นนักมวยมาก่อน เคยชกมวยสากลสมัครเล่นได้เหรียญเงินกีฬาซีเกมส์ พ.ศ. 2528 ที่ กทม. และได้เหรียญทองในรายการเพรสซิเดนท์คัพที่จาการ์ตาเมื่อ พ.ศ. 2529 จากนั้นจึงหันมาชกมวยสากลอาชีพและได้เป็นแชมป์โลกคนที่ 2 ของอินโดนีเซีย
ปัจจุบันเขาแต่งงานแล้ว ภรรยาชื่อ ฟาริดา อาเด ยานี-โทมัส มีบุตรชาย 3 คน
พระสุพรรณนพรัตน์ศิราภรณ์มงคล

พระสุพรรณนพรัตน์ศิราภรณ์มงคล เป็นมงกุฎที่รัฐบาลไทยชุดที่49 จัดสร้างทูลเกล้าฯถวายสมเด็จพระนางเจ้าสิริกิติ์ พระบรมราชินีนาถ
เป็นมงกุฎที่รัฐบาลได้ทูลเกล้าฯ ถวาย ในงานสโมสรสันนิบาตเฉลิมพระเกียรติฯ เนื่องในวโรกาสที่พระองค์ทรงเจริญพระชนมพรรษาครบ 5 รอบ เมื่อวันที่ 14 สิงหาคม พ.ศ. 2535
มงกุฎเพชรดังกล่าวทำด้วยทองคำหนัก 2 กิโลกรัมผ่านกรรมวิธีผสมให้เป็นทองลูกบวบแบบทองสมัยโบราณมีเพชรประธาน 1 เม็ด น้ำหนัก 2.7 กะรัต กว้าง 9 มิลลิเมตร เจียระไนจากประเทศเบลเยี่ยม และประดับด้วยเพทายขาวอีกกว่า 600 เม็ด 
นาย นพวัฒน์ สมพื้น เป็นผู้ออกแบบ ฝ่ายช่างสิบหมู่ กองหัตถศิลป กรมศิลปากร เป็นผู้ดำเนินการสร้าง
อย่างไรก็ตาม ยังไม่พบข้อมูลว่าสมเด็จพระนางเจ้าสิริกิติ์ พระบรมราชินีนาถ เคยทรงมงกุฎองค์นี้ปรากฏตามสื่อต่างๆหรือไม่
ฟุตบอลทีมชาติสหราชอาณาจักร

ฟุตบอลทีมชาติสหราชอาณาจักร (มักจะเข้าใจผิดว่าเป็น ฟุตบอลทีมชาติอังกฤษ) เป็นทีมฟุตบอลสมัครเล่นตัวแทนจากสหราชอาณาจักรในการแข่งขันโอลิมปิกฤดูร้อน ในขณะที่ทีมอื่นได้แก่ ทีมชาติอังกฤษ, ทีมชาติสกอตแลนด์, ทีมชาติเวลส์ และ ทีมชาติไอร์แลนด์เหนือ จะทำการแข่งขันในฟุตบอลโลก ยูโร และการแข่งขันฟุตบอลทีมชาติรายการอื่นๆ ที่จัดโดยสมาคมฟุตบอลยุโรป (ยูฟ่า)
ทีมชาติสหราชอาณาจักรนี้คว้าเหรียญทองฟุตบอลในโอลิมปิกฤดูร้อน 2 ครั้งคือปี 1908 ที่ลอนดอน และปี 1912 ที่ สต็อกโฮล์ม ในปัจจุบันทีมชาติสหราชอาณาจักรนี่ไม่ได้เล่นอีกต่อไปโดยได้ยกเลิกในปี ค.ศ. 1972 หลังจบการแข่งขันโอลิมปิก 1972 ซึ่งจัดขึ้นที่มิวนิก แต่ก็มีแนวโน้มจะมีการรวมตัวอีกครั้งเพื่อเข้าร่วมการแข่งขันในปี 2012 ที่ลอนดอน
เชิงอรรถ.
<templatestyles src="Reflist/styles.css" />
จอร์จ เลเซนบี

จอร์จ รอเบิร์ต เลเซนบี  เป็นอดีตนักแสดงและนายแบบชาวออสเตรเลีย เขาเป็นนักแสดงคนที่สองที่ได้แสดงเป็นสายลับอังกฤษ เจมส์ บอนด์ ในภาพยนตร์ชุดบอนด์โดยอีออนโปรดักชันส์ โดยเขาแสดงใน "007 ยอดพยัคฆ์ราชินี" เพียงเรื่องเดียว ทำให้เป็นนักแสดงที่แสดงเป็นบอนด์น้อยที่สุด เมื่อเทียบนักแสดงคนอื่น ๆ ในภาพยนตร์ชุด เขายังเป็นนักแสดงที่อายุน้อยที่สุดที่ได้รับบทบอนด์ด้วยอายุ 29 ปี 
เลเซนบีเริ่มต้นอาชีพของเขาด้วยการเป็นนายแบบ เมื่อเขาได้รับเลือกให้มาแทนที่ ฌอน คอนเนอรี นักแสดงบอนด์ดั้งเดิม เขาเคยแสดงแต่โฆษณาเท่านั้น เขาปฏิเสธที่จะกลับมาแสดงในภาพยนตร์บอนด์เรื่องต่อ ๆ มา และเลือกที่จะไล่ล่าอาชีพนักแสดงในภาพยนตร์ตลอดช่วงทศวรรษ 1970 ประกอบด้วย "ยูนิเวอร์แซลโซลเจอร์" (1971), "ฮูซอว์เฮอร์ดาย?" (1972), "เดอะชไรน์ออฟอัลติเมตบลิส" (1974), "เดอะแมนฟรอมฮ่องกง" (1975) และ "มหกรรมยำฮา หนังเพี้ยนบ้ารวมมิตร" (1977) หลังจากที่อาชีพของเขาหยุดชะงักในช่วงเวลานี้ เขาจึงย้ายเข้าไปทำธุรกิจและลงทุนในอสังหาริมทรัพย์
ต่อมา เลเซนบีปรากฏตัวในบทบาทที่ล้อเลียนตัวละครเจมส์ บอนด์ เขาปรากฏตัวใน "บีคัมมิงบอนด์" ภาพยนตร์ดรามากึ่งสารคดีของฮูลู ในปี ค.ศ. 2017 โดยเล่าเรื่องราวชีวิตของเขาและการแสดงเป็นบอนด์
ใน ค.ศ. 2024 เลเซนบีประกาศเกษียณจากอาชีพนักแสดงและการปรากฏตัวต่อสาธารณะ เขากล่าวถึงความกังวลเรื่องอายุและความปรารถนาที่จะใช้เวลาอยู่กับครอบครัวมากขึ้น
วัดพระธาตุปูแจ

วัดพระธาตุปูแจ ตั้งอยู่ที่บ้านบุญเริง หมู่ที่ 4 บ้านบุญเริง ตำบลบ้านเวียง อำเภอร้องกวาง จังหวัดแพร่ ปัจจุบันกรมศิลปากรได้ขึ้นทะเบียน เป็นโบราณสถาน แห่งชาติ
พระธาตุปูแจประดิษฐานในเจดีย์สี่เหลี่ยมจัตุรัส ยาวด้านละ 4 เมตร สูง 4 เมตร บรรจุพระธาตุตาตุ่มข้างขวา (กระดูกข้อเท้า) ขององค์พระสัมมาสัมพุทธเจ้า เป็นโบราณสถานที่สำคัญอยู่ที่จังหวัดแพร่ สร้างมาแต่โบราณนานหลายร้อยปี หลายยุคหลายสมัย และมีเจ้าผู้ครองนครแพร่หลาย ๆ พระองค์ได้ บูรณปฏิสังขรณ์เป็นประจำเสมอมา 
งานนมัสการพระธาตุปูแจ หรืองานขึ้นพระธาตุ ตรงกับวันขึ้น 11-15 ค่ำ เดือน 3 ของทุกปี (เดือน5 เหนือ) 
ประวัติ.
ตำนาน.
ในสมัยที่พระโพธิสัตว์เสวยพระชาติเป็นเนื้อทรายทองได้ถูกนายพรานติดตามรอยเป็นเวลานาน เมื่อเดินทางมาถึงเขาลูกนี้เกิดอาการบาดเจ็บ ขัดเบา (อาการของโรคปัสสาวะไม่ออก) ได้รับทุกข์ทรมานอยู่เป็นเวลานาน 3 วัน จึงถึงแก่ความตาย การเกิดขัดเบาภาษาพื้นเมืองเรียกว่า ปวดแจ 
เมื่อพระโพธิสัตว์ได้เป็นพระพุทธเจ้าแล้ว ได้เสด็จมาเผยแพร่ธรรมให้ประชาชนถึงดอยม่วงคำ (อำเภอเมืองพะเยา) เสด็จตามรอยทางเดิมถึงเขาลูกนี้ ก็ทรงแย้มพระโอษฐ์ พระอานนท์ซึ่งเสด็จตามจึงทูลถามว่า มีอะไรเกิดขึ้นที่นี่ ก็ตรัสเล่าถึงความหลังให้ฟังโดยตลอด พระอานนท์ก็ทูลขอว่าแห่งนี้ควรเป็นที่สักการะแห่งพุทธศาสนิกชนทั้งหลายในกาลภายหน้าสืบไป พระพุทธเจ้าจึงพระราชทานเกศาเส้นหนึ่งให้แก่พระอานนท์ ณ บัดนั้นพระอินทร์ก็เนรมิตผอบมารองรับบรรจุพระเกศาไว้ นำไปประดิษฐ์ในอุโมงค์เขาลูกนี้ และต่อมาได้สร้างพระธาตุปูแจ ไว้ให้ประชาชนได้กราบไว้สักการบูชา
ผลไม้

ผลไม้ (อีสาน: หมากไม้, บักไม้, ถิ่นเหนือ: หน่วยไม้) หมายถึง ผลที่เกิดจากการขยายพันธุ์โดยอาศัยเพศของพืชบางชนิด ซึ่งมนุษย์สามารถกินได้ และส่วนมากจะไม่ทำเป็นอาหารคาว ตัวอย่างผลไม้ เช่น ส้ม แอปเปิ้ล กล้วย มะม่วง ทุเรียน รวมถึง มะเขือเทศ ที่สามารถจัดได้ว่าเป็นทั้งผักและผลไม้
คำว่า ผลไม้ มาจากการประสมของคำว่า ผล และ ไม้ คำนี้จึงสามารถอธิบายได้ว่า สิ่งที่เป็นผลผลิตที่เกิดขึ้นจากสิ่งมีชีวิตจำพวกพืช โดยลักษณะรวมๆ จะมีรูปทรงคล้ายทรงกลมหรือทรงรี ซึ่งอาจมีความแตกต่างกันบ้างตามสายพันธุ์ โดยปกติผลไม้จะต้องมีเปลือกหรือมีสิ่งที่ห่อหุ้มเนื้อที่อยู่ข้างใน ซึ่งมักจะถูกนำไปเป็นอาหารโดยมนุษย์หรือสัตว์
ในส่วนของการเจริญเติบโต สามารถขยายพันธุ์ได้โดยดอก เมล็ด หรือ อื่นๆ ซึ่งผลไม้ที่ออกมานี้ตอนแรกจะมีขนาดเล็กและมักจะไม่ค่อยถูกนำมากินโดยมนุษย์ แต่เมื่อเติบโตจนสุกงอม จะมีลักษณะที่แตกต่างไปจากเดิม คือ เปลี่ยนจากสีเขียวเป็นสีเหลือง มีกลิ่นหอม และรสหวาน เป็นต้น จนสามารถนำมากินหรือประกอบอาหาร ส่วนมากมักจะเป็นอาหารหวาน
ถ้าผลไม้สุกงอมเต็มที่จะมีลักษณะที่ก่อให้เกิดประโยชน์ได้น้อยลง เช่น เน่าเสีย บูด ขึ้นรา เป็นต้น และจะหลุดร่วงจากต้นลงสู่พื้นดินหรือพื้นน้ำ กลายเป็นอาหารให้แก่ห่วงโซ่อาหารลำดับถัดไป เช่น แบคทีเรีย จุรินทรีย์ จนกลายเป็นอินทรียธาตุหรืออนินทรียธาตุ หมุนเวียนเป็นวัฏจักรต่อไป
การที่จะบอกได้ว่าเป็นผลไม้อะไรนั้น จำเป็นต้องมีสิ่งบ่งชี้อื่น ๆ ประกอบหลายอย่าง เช่น เปลือกมีลักษณะเป็นหนามและแข็ง เนื้อข้างในสีเหลือง หมายถึง ทุเรียน เป็นต้น
ผลไม้ในความหมายพฤกษศาสตร์กับผลไม้ในความหมายทั่วไป.
ผลไม้ในความหมายทั่วไป หมายถึง ผลไม้ที่สามารถกิน โดยไม่ต้องนำไปปรุงในครัวก่อนแต่มีรสชาติที่ดี ซึ่งอาจจะต้องปอกเปลือกก่อนกิน ดังนั้นอาหารหลายชนิดจึงเป็นผลไม้ในเชิงพฤกษศาสตร์แต่กลับถูกจัดว่าเป็นผักในเชิงการทำครัว. อันได้แก่ผลของพืชจำพวกฟัก (เช่น ฟักทอง แฟง และ แตงกวา), มะเขือเทศ, ถั่วลันเตา, ถั่วฝักยาว, ข้าวโพด, พริกหยวก, เครื่องเทศ.
โดยผลไม้ที่มีขนาดใหญ่ที่สุดในโลก คือ ผลของมะพร้าวทะเล ("Lodoicea maldivica") ที่มีขนาดใหญ่ที่สุดหนักได้ถึง 20 กิโลกรัม
ผลผลิต.
อินเดีย เป็นผู้ผลิตผลไม้รายใหญ่ที่สุดของโลก ตามมาด้วย เวียดนาม และจีน
ฟิลิปปินส์ เป็นผู้ผลิตผลไม้สดเขตร้อนรายใหญ่ที่สุดของโลก ตามมาด้วย อินโดนีเซีย และอินเดีย
แม่สี

แม่สี คือสีซึ่งเป็นสีหลัก (สีที่ไม่มีสีอื่นมาผสมเป็นแม่สีได้) แบ่งออกเป็น 2 ประเภท คือแม่สีทางแสง และแม่สีทางวัตถุธาตุ
แม่สีของแสง.
แม่สีทางแสงประกอบด้วยสีแดง สีเขียว และสีน้ำเงิน โดยสามารถผสมแม่สีให้เกิดเป็นสีอื่น ๆ ได้ดังนี้
แม่สีของวัตถุธาตุ.
แม่สีทางวัตถุธาตุประกอบด้วยสีแดงอมม่วง (มาเจนตา) สีเหลือง และสีฟ้าอมเขียว (ไซอัน) จัดเป็นแม่สีขั้นที่หนึ่ง และสามารถผสมแม่สีให้เกิดเป็นสีอื่น ๆ ที่เรียกว่าแม่สีขั้นที่สอง มีสามสีได้ดังนี้
วัดพระธาตุจอมแจ้ง (จังหวัดแพร่)

วัดพระธาตุจอมแจ้ง เดิมเรียกว่า พระธาตุจวนแจ้ง ตั้งอยู่ที่ตำบลช่อแฮ อำเภอเมืองแพร่ จังหวัดแพร่ ใน พ.ศ. 1331 สร้างพระธาตุจอมแจ้งสีทอง สูง 29 เมตร ฐานกว้าง 10 เมตร ปัจจุบันเป็นที่ตั้งพิพิธภัณฑ์ตำบลป่าแดง เป็นพิพิธภัณฑ์ของจังหวัดแพร่
มีตำนานว่าพระพุทธเจ้าเสด็จถึงสถานที่นี้จวนสว่าง (เวลาใกล้รุ่ง) พอดี สถานที่แห่งนี้เป็นที่บรรจุพระเกศาของพระพุทธเจ้า รวบรวมสิ่งของโบราณที่หาดูได้ยาก
สายตาเอียง

สายตาเอียง  เป็นหนึ่งในภาวะกำลังหักเหแสงของตาผิดปกติจากความอสมมาตรแบบหมุนในกำลังการรวมแสงของตาที่ทำให้ให้เกิดอาการตามัวหรือผิดเพี้ยนในระยะใดก็ตาม อาการอื่น ๆ ได้แก่ตาล้า, ปวดหัว และมีปัญหาในการขับยานพาหนะในยามค่ำคืน สายตาเอียงมักเกิดขึ้นตั้งแต่เกิดและสามารถพัฒนาหรือเปลี่ยนแปลงได้ในภายหลัง ถ้าอาการนี้เกิดขึ้นในช่วงแรกแล้วไม่ไปรักษา อาจส่งผลให้เกิดตาขี้เกียจ
สาเหตุของสายตาเอียงยังไม่เป็นที่กระจ่าง อย่างไรก็ตาม เชื่อว่ามีปัจจัยทางพันธุศาสตร์เป็นส่วนเกี่ยวข้องบางส่วน กลไกพื้นฐานเกี่ยวข้องกับส่วนโค้งที่ผิดปกติของกระจกตา หริอความผิดปกติในเลนส์ตา โดยสามารถวินิจฉัยได้ผ่านการตรวจตา
ปัจจุบันมีวิธีการรักษาสามแบบ: แว่นตา, เลนส์สัมผัส และผ่าตัด โดยแว่นตานั้นทำได้ง่ายที่สุด เลนส์สัมผัสทำให้มีลานสายตาที่กว้างกว่าเดิม ส่วนการผ่าตัดรักษาภาวะสายตาผิดปกติเปลี่ยนรูปร่างของตาถาวร
ในทวีปยุโรปและเอเชีย มีผู้ใหญ่ที่เป็นสายตาเอียงระหว่างร้อยละ 30 ถึง 60 ผู้คนทุกวัยมีโอกาสเป็นสายตาเอียง อาการสายตาเอียงได้รับการรายงานครั้งแรกโดยโทมัส ยังใน ค.ศ. 1801
ยาชุด

ยาชุด หมายถึง ยาหลายๆ อย่างที่จัดใส่รวมไว้ในซองเดียวกันเพื่อรับประทานพร้อมกันตั้งแต่ 2 เม็ดขึ้นไป อาจเป็น "ยาชุดสด" ซึ่งหมายถึง ยาชุดที่ได้รับหลังจากผู้ขายซักถามอาการเจ็บป่วยผู้ซื้อแล้วจึงจัดตามอาการ หรือ "ยาชุดแห้ง" ซึ่งหมายถึง ยาชุดที่จัดเตรียมไว้แล้วเป็นซองๆ พร้อมจำหน่าย ยาชุดถูกใช้ทั้งในกลุ่มผู้ใหญ่และกลุ่มเด็ก โดยยาชุดที่จัดให้เด็กจะเป็นยาชนิดเดียวกับที่จัดให้กับผู้ใหญ่ แต่เพียงนำมาหักแบ่งเป็นเสี้ยว หรือบดเป็นผงรวมกันในซอง
อันตรายที่เกิดจากยาชุด.
เนื่องจากยาที่นำมาจัดใส่เป็นชุด มักจะประกอบด้วยยาอันตรายและยาที่ต้องควบคุมเป็นพิเศษ เช่น ยาชุดแก้ปวดบางชุด ซึ่งอาจเรียกว่า ยาชุดคลายเส้น ยาชุดนวด ยาชุดประดงเส้น ยากลุ่มนี้มักจะประกอบด้วย Dipyrone, Aspirin, Phenylbutazone, Prednisolone หรือ Dexamethasone อีกตัวอย่างหนึ่ง ยาชุดที่ทำให้รู้สึกอยากอาหาร ที่เรียกว่า ยาชุดอ้วน จะประกอบด้วย Prednisolone หรือ Dexamethasone เป็นหลักเช่นกัน ปัจจุบัน ยาอันตรายหลายชนิดถูกห้ามผลิตแล้ว ถึงแม้ผู้ที่ใช้ยารู้สึกได้กับการลดอาการปวด และมีความอยากอาหารเพิ่มขึ้น แต่จากการสังเกตและสอบถามอาการ ผู้ป่วยเหล่านี้จะมีอาการกระเพาะทะลุ เบาหวาน ความดันโลหิตสูง ติดตามมาภายหลัง
อำเภอลาดยาว

ลาดยาว เป็นอำเภอในจังหวัดนครสวรรค์ เดิมเป็นส่วนหนึ่งของอำเภอโกรกพระ อำเภอบรรพตพิสัย จังหวัดนครสวรรค์ และอำเภอบ้านไร่ อำเภอทัพทัน จังหวัดอุทัยธานี ตั้งขึ้นเป็นอำเภอในปี พ.ศ. 2468
ที่ตั้งและอาณาเขต.
อำเภอลาดยาวมีอาณาเขตติดต่อกับอำเภอข้างเคียง ดังนี้
ประวัติ.
ลาดยาว เดิมมีฐานะเป็นเพียงตำบลหนึ่งอยู่ในเขตปกครองของอำเภอโกรกพระ จังหวัดนครสวรรค์ ด้วยเหตุที่มีพลเมืองน้อย พื้นที่เป็นป่าดง มีไข้ป่าชุกชม ผู้คนอาศัยอยู่กันเป็นหย่อมกระจัดกระจาย ไม่เป็นปึกแผ่น ขุนลาดบริบาล (หลง หมู่พยัคฆ์) กำนันตำบลลาดยาว ได้ร่วมกับหลวงพ่อพวง เจ้าอาวาสวัดลาดยาว เป็นผู้ริเริ่มชักชวนชาวบ้านร่วมกันขุดเหมืองฝาย คลองส่งน้ำ เพื่อกักเก็บน้ำ บุกเบิกพื้นที่ เพื่อประโยชน์ในการเพาะปลูก ทำนา ทำไร่ พร้อมชักชวนให้คนต่างท้องที่เข้ามาทำมาหากินในท้องถิ่นนี้
ในปี พ.ศ. 2456 อำเภอลาดยาวยังเป็นหมู่บ้านเล็ก ๆ มีราษฎรไม่กี่ครัวเรือน จนล่วงมาประมาณ 10 ปี ได้กลายเป็นหมู่บ้านใหญ่ขึ้น มีราษฎรต่างถิ่นเข้ามาตั้งหลักฐานหนาแน่นหลายร้อยพันครัวเรือนให้ป่าดงกลายเป็นที่ไร่ ที่นา พื้นที่รกร้างว่างเปล่ากลายเป็นที่มีประโยชน์ จึงทำให้ตำบลลาดยาวเจริญขึ้นตามลำดับ
ต่อมาประมาณปี พ.ศ. 2465 ขุนลาดบริบาล (หลง หมู่พยัคฆ์) กำนันตำบลลาดยาว จึงได้เสนอความเห็นต่อพระยาสุนทรพิพิธ (เชย สุนทรพิพิธ) ผู้ว่าราชการจังหวัดนครสวรรค์ และพลโทพระยาเทพหัสดินทร์ สมุหเทศาภิบาลนครสวรรค์ เพื่อพิจารณายกฐานะตำบลลาดยาวขึ้นเป็นอำเภอลาดยาว ในปี พ.ศ. 2468 ทางกระทรวงมหาดไทยได้รวมท้องที่ห่างไกลจากที่ว่าการอำเภอ ได้แก่ ตำบลลาดยาว ตำบลหนองยาว ตำบลวังม้า ของอำเภอโกรกพระ ตำบลเนินขี้เหล็ก ตำบลบ้านไร่ ของอำเภอบรรพตพิสัย จังหวัดนครสวรรค์ รวมทั้งตำบลมาบแค ตำบลวังเมือง ของอำเภอทัพทัน เขตจังหวัดอุทัยธานีด้วย โดยตั้งที่ว่าการอำเภอที่ตำบลลาดยาว ให้ชื่อว่า "อำเภอลาดยาว" ขึ้นตรงกับจังหวัดนครสวรรค์ และในปี พ.ศ. 2469 ขุนลาดบริบาล (หลง หมู่พยัคฆ์) ได้ยกที่ดิน จำนวน 50 ไร่ เพื่อสร้างสถานที่ราชการ 
ปี พ.ศ. 2470 จึงได้มีการก่อสร้างอาคารที่ว่าการอำเภอลาดยาว เป็นอาคารไม้ 2 ชั้น โดยมีขุนเปล่งประศาสน์ เป็นนายอำเภอคนแรกของอำเภอลาดยาว จนถึงปี พ.ศ. 2534 ได้มีการปลูกสร้างอาคารที่ว่าการอำเภอหลังใหม่ เป็นอาคารตึก 3 ชั้น แทนอาคารไม้หลังเดิมบนพื้นที่เดิม มีนายวิษณุ สว่างทรัพย์ เป็นนายอำเภอลาดยาวคนปัจจุบัน
การแบ่งเขตการปกครอง.
การปกครองส่วนภูมิภาค.
อำเภอลาดยาวแบ่งพื้นที่การปกครองออกเป็น 12 ตำบล 149 หมู่บ้าน ได้แก่
การปกครองส่วนท้องถิ่น.
ท้องที่อำเภอลาดยาวประกอบด้วยองค์กรปกครองส่วนท้องถิ่น 14 แห่ง ได้แก่